title: हेल्फोर्ड जॉन मैकिण्डर

text: जो विश्वद्वीप पर शासन करता हैं, विश्व को नियंत्रित करता है,"यहाँ हृदय स्थल (heartland) से तात्पर्य मध्य एशिया से है।


title: कक्षीय झुकाव

text: कक्षीय झुकाव () खगोलशास्त्र में किसी वस्तु की परिक्रमा कक्षा (ऑरबिट) का किसी अन्य वस्तु या वस्तुओं की परिक्रमा कक्षा से बनने वाला कोण (ऐंगल) है। मसलन बुध ग्रह (मरक्यूरी) का कक्ष पृथ्वी के कक्ष से ७.०१° के झुकाव पर है। अगर पृथ्वी के सूर्य के इर्द-गिर्द परिक्रमा कक्ष को एक समतल (प्लेन) में देखा जाये तो बुध परिक्रमा करता हुआ एक छोर पर इस समतल से लगभग ७.०१° ऊपर उठता है और कक्ष के दूसरे छोर पर ७.०१° समतल से नीचे जाता है।


title: विवाह उत्सव

text: विवाह उत्सव या शादी () वह समारोह है जहाँ दो लोग या एक युगल वैवाहिक सम्बन्ध में जुड़ते हैं। विवाह की परंपराएँ और प्रथाएँ संस्कृतियों, संजातीय समूहों, धर्मों, देशों और सामाजिक वर्गों के बीच बहुत भिन्न होती हैं। अधिकांश विवाह समारोहों में एक जोड़े द्वारा विवाह प्रतिज्ञाओं का आदान-प्रदान , एक उपहार की प्रस्तुति (प्रसाद, अंगूठियां, प्रतीकात्मक वस्तु, फूल, धन, पोशाक), और एक प्राधिकरण व्यक्ति या उत्सवकर्ता द्वारा विवाह की सार्वजनिक घोषणा शामिल होती है । विशेष शादी के कपड़े अक्सर पहने जाते हैं, और समारोह कभी-कभी शादी के रिसेप्शन के बाद होता है । संगीत, कविता, प्रार्थना या धार्मिक ग्रंथों का पाठया साहित्य को भी आमतौर पर समारोह में शामिल किया जाता है, साथ ही अंधविश्वासी रीति-रिवाजों को भी शामिल किया जाता है।


title: अतिचार

text: अतिचार (Trespass), अपराध विधि या अपकृत्य (tort) का एक क्षेत्र है जिसके मोटे तौर पर तीन भाग हैं- व्यक्ति के साथ अतिचार, जंगम संपत्ति (chattels) के साथ अतिचार, तथा भूमि के साथ अतिचार।


title: नारकंडा

text: नारकंडा (Narkanda) भारत के हिमाचल प्रदेश राज्य के शिमला ज़िले में स्थित एक नगर है। यह शिमला से 65 किमी दूर चीड़ के वन से घिरा हुआ एक पर्वतीय नगर है।


title: नारकंडा

text: नारकण्डा हिमालय की गोद में बसा एक छोटा शहर है जो अपनी प्राकृतिक सुन्दरता और भारत के सबसे पहले स्कीइंग स्थल के लिए जाना जाता है। नारकंडा समुद्र तल से 2,700 मीटर की ऊंचाई पर बसा है, जिसके चारों ओर पर्वत की शृंखला और हरियाली है। इस जगह को 'फलों का कटोरा' भी कहा जाता है। यहां पर आप स्कीइंग के साथ-साथ ट्रैकिंग का आनन्द भी ले सकते हैं। यहाँ जंगली चीड़ के पेड़, लैवेंडर के सफ़ेद फूल भी देखने को मिलते हैं। इसलिए नारकंडा पूरे वर्ष पर्यटकों के लिए आकर्षण का केन्द्र बना रहता है। नारकंडा की सड़कों पर आपको चेरी, सेब और देवदार के पेड़ देखने को मिल जाएंगे। साथ ही ठानेधार नामक स्थान सेब के बगीचों के लिए प्रसिद्ध है। जिन्हें बर्फ़ और पहाड़ों के बीच अच्छा लगता है वह कोटगढ़ घाटी को देखने आते हैं।


title: नारकंडा

text: नारकंडा की सबसे प्रसिद्ध जगहों में से एक है हाटू शिखर। इस जगह पर हाटू माता का मंदिर है। यह सबसे ऊंचाई पर स्थित है जो कि समुद्र तल से करीब 12,000 फुट ऊपर है। इस मंदिर के बारे में ऐसा माना जाता है कि रावण की पत्नी मंदोदरी हाटू माता की भक्त थीं और उन्होंने ही इस मंदिर को बनवाया था। यहां पर आप हिमालय की सभी दिशाओं का दर्शन कर सकते हैं। यह नारकंडा से 6 कि.मी. दूर है। इसके साथ ही इस जगह पर आप स्कीइंग का भी आनंद ले सकते हैं।


title: नारकंडा

text: हाटू शिखर के पास में ही भीम का चूल्हा भी है जो कि हाटू मंदिर से 500 मीटर आगे है। इनके बारे में कहा जाता है कि पांडवों को जब अज्ञातवास मिला था तो वह चलते-चलते इसी जगह पर रूके थे और खाना भी यहीं बनाया था।


title: नारकंडा

text: नारकंडा का बाज़ार उतना ही है जितनी की एक सड़क। इस बाज़ार में छोटी-छोटी दुकानें हैं जिनमें छोले-पूरी से लेकर कीटनाशक दवाइयां मिलती हैं।


title: नारकंडा

text: राष्ट्रीय राजमार्ग 5 यहाँ से गुज़रता है। शिमला से नारकंडा 2 घंटे में पहुंच सकते हैं। शिमला से नारकंडा की दूरी केवल 65 किलोमीटर है। विमान से निकटतम एयरपोर्ट भुंतर पहुंच सकते हैं। भुंतर से नारकंडा की दूरी लगभग 82 कि.मी. है। रेलगाड़ी से पहुँचने के लिए सबसे निकट का रेलवे स्टेशन शिमला है। कोटगढ़ और ठानेधार नारकंडा से 17 कि.मी. की दूरी पर हैं।


title: कुलाधिपति (शिक्षा)

text: कुलाधिपति किसी महाविद्यालय या विश्वविद्यालय का प्रमुख होता है, जो विश्वविद्यालय का आमतौर पर या तो कार्यकारिणी या आनुष्ठानिक प्रमुख होता है।


title: कुलाधिपति (शिक्षा)

text: अधिकांश राष्ट्रमण्डल देशों में कुलाधिपति विश्वविद्यालय का नाम का प्रमुख होता है। ऐसी स्थितियों में विश्वविद्यालय का मुख्य कार्यकारी अधिकारी उप कुलाधिपति होता है।


title: मडिकेरी

text: मडिकेरी (Madikeri) भारत के कर्नाटक राज्य के कोडगु ज़िले में स्थित एक नगर है। यह ज़िले का मुख्यालय भी है।


title: मडिकेरी

text: मडिकेरी को दक्षिण का स्कॉटलैंड कहा जाता है। यहां की धुंधली पहाड़ियां, हरे वन, कॉफी के बगान और प्रकृति के खूबसूरत दृश्य मडिकेरी को अविस्मरणीय पर्यटन स्थल बनाते हैं। मडिकेरी और उसके आसपास बहुत से ऐतिहासिक और धार्मिक स्थल भी हैं। यह मैसूर से 125 किलोमीटर दूर पश्चिम में स्थित है और कॉफी के उद्यानों के लिए भी बहुत प्रसिद्ध है।


title: मडिकेरी

text: 1600 ईसवी के बाद लिंगायत राजाओं ने कोडगु में राज किया और मडिकेरी को राजधानी बनाया। मडिकेरी में उन्होंने मिट्टी का किला भी बनवाया। 1785 में टीपू सुल्तान की सेना ने इस साम्राज्य पर कब्‍जा करके यहां अपना अधिकार जमा लिया। चार वर्ष बाद कोडगु ने अंग्रेजों की मदद से आजादी हासिल की और राजा वीर राजेन्द्र ने पुनर्निमाण कार्य किया। 1834 ई. में अंग्रेजों ने इस स्थान पर अपना अधिकार कर लिया और यहां के अंतिम शासक पर मुकदमा चलाकर उसे जेल में डाल दिया।


title: मडिकेरी

text: यह खूबसूरत जलप्रपात मडिकेरी से लगभग 5 किलोमीटर की दूरी पर है। एक निजी कॉफी बागान के भीतर यह झरना स्थित है। पर्यटक बड़ी संख्या में इस स्थान पर आते हैं। मॉनसून के दिनों में यहां की सुंदरता देखते ही बनती है।


title: मडिकेरी

text: प्रारंभ में यह किला मिट्टी का बना था। टीपू सुल्तान के इसका पुर्ननिर्माण करके इसमें पत्थरों का इस्तेमाल किया। टीपू सुल्तान के 18वीं शताब्दी में यहां कुछ समय के लिए शासन किया था। किले के अंदर लिंगायत शासकों का महल है।


title: मडिकेरी

text: यह वह स्थान है जहां से कोडागू के राजा ढलते सूर्य को देखते थे। यहां से दूर-दूर फैले हर धान के खेतों, घाटियों, भूरे-नीले घाटों के दृश्य देखे जा सकते हैं। राजा की सीट के साथ ही चोटी मारियम्मा नामक एक प्राचीन मंदिर है।


title: मडिकेरी

text: मडिकेरी से 40 किलोमीटर दूर भागमंडल को दक्षिण काशी भी कहा जाता है। जब से भगन्द महर्षि ने यहां शिवलिंग स्थापित करवाया इसे भागमंडल के नाम से जाना जाता है। तलकावेरी यहां से 8 किलोमीटर दूर है। भागमंडल के समीप ही महाविष्णु, सुब्रमन्यम और गणपति मंदिर भी हैं।


title: मडिकेरी

text: अगर आप वन्य जीवों से रूबरु होना चाहते है तो मडिकेरी से 93 किलोमीटर दूर नागरहोळे राष्ट्रीय पार्क जरुर जाएं। यहां हिरन, बिशन, हाथी, जंगली भालू, भेडिये के अलावा बंदर की विभिन्न प्रजातियों और विशाल टाईगरों को देखा जा सकता है। 284 वर्ग किलोमीटर क्षेत्र में फैला यह पार्क उष्णकटिबंधीय पतझड़ वनों से घिरा हुआ है।


title: मडिकेरी

text: भगवान शिव और विष्णु को समर्पित यह मंदिर कोडागू राजा लिंगराज ने 1820 में बनवाया था। यह मंदिर मस्जिदाकार शैली में बनवाया गया है। मंदिर में एक केंद्रीय गुम्बद और चार मीनारें हैं जो बासव अर्थात पवित्र बैलों से घिरी हरुइ हैं। मंदिर के सामने एक टैंक बना है जो मंदिर को और आकर्षक बनाता है।


title: मडिकेरी

text: मडिकेरी से 91 किलोमीटर दूर इरप्पु तीर्थ स्थल के रूप में प्रसिद्ध है जिसका संबंध रामायण के नायक राम से है। रामतीर्थ नदी के किनारे पर ही भगवान शिव का मंदिर है। शिवरात्रि के मौके पर हजारों तीर्थ यात्री इस नदी में डुबकी लगाते हैं।


title: मडिकेरी

text: मडिकेरी से 48 किलोमीटर दूर तलकावेरी कावेरी नदी की उद्गम स्थली है इसलिए धार्मिक दृष्टि से इसका बहुत महत्व है। यह ब्रह्मगिरी पहाड़ के ढलान पर स्थित है। समुद्र तल से इस स्थान की ऊंचाई 4500 फीट है।


title: मडिकेरी

text: मडिकेरी से लगभग 36 किलोमीटर दूर हारंगी अपने ट्री हाउसों के लिए लोकप्रिय है। उत्तरी कोडगु के कुशलनगर के समीप स्थित हारंगी बांध एक दर्शनीय पिकनिक स्थल है। कावेरी नदी पर बना यह बांध 2775 फीट लंबा और 174 फीट ऊंचा है।


title: मडिकेरी

text: कोडागू की सबसे ऊंची पहाड़ी के तल पर बना नाल्कनाड् महल अतीत की याद दिलाता एक खूबसूरत पर्यटन स्थल है। मडिकेरी से 45 किलोमीटर दूर यह महल 1792 में दोड्डा वीरराज द्वारा बनवाया गया था। दो खंड का यह महल आकर्षक चित्रकारी और वास्तुकारी से सबको मोहित कर देता है।


title: मडिकेरी

text: मंगलौर विमानक्षेत्र मडिकेरी का नजदीकी घरेलू एयरपोर्ट है जो 135 किलोमीटर दूर है। यहां से बैंगलोर के लिए सीधी फ्लाइट है।


title: मडिकेरी

text: मडिकेरी का नजदीकी रेल मुख्यालय मैसूर है। मैसूर भारत के प्रमुख शहरों से ट्रेन के माध्यम से जुड़ा हुआ है।


title: मडिकेरी

text: मडिकेरी बेहतर सड़क नेटवर्क से कर्नाटक के प्रमुख शहरों से जुड़ा है। राज्य परिवहन निगम की बसों से मडिकेरी पहुंचा जा सकता है।


title: विनोद राठौड़

text: विनोद राठौड़ भारतीय गायक है जो हिन्दी फ़िल्मों में अपने गायन के लिये प्रसिद्ध है। 1992 की फ़िल्म "दीवाना" से उन्हें प्रसिद्धि मिली थी। फिर उन्होंने कई फिल्मों में गीत गाये जो सफल रहे:- "खलनायक", "लाड़ला", "द जेंटलमैन", "दीवाना मस्ताना", "चाहत", "दुल्हे राजा", "चल मेरे भाई", "मुन्ना भाई एम बी बी एस", "लगे रहो मुन्ना भाई", आदि। अल्का यागनिक और साधना सरगम उनकी ज्यादातर साथी रही।


title: विनोद राठौड़

text: विनोद राठौड़ के दो भाई और फ़िल्मों में कार्य करते हैं। रूप कुमार राठौड़ जो गायक है और संगीतकार श्रवण राठौड़ जो नदीम श्रवण की जोड़ी के रूप में प्रसिद्ध है।


title: पालनहार योजना

text: पालनहार योजना एक सरकारी योजना है जो राजस्थान राज्य के विभिन्न ज़िलों में क्रियान्वित है अर्थात चल रही है। इस योजना के तहत अनाथ बच्चे जिनके माता - पिता की मृत्यु हो गई है या उन्हें आजीवन कारावास की सज़ा हो गई है एवं निराश्रित पेंशन मात्र विधवा के एक बच्चे को ₹ ५०० प्रति माह तथा विद्यालय दाखिले के पश्चात ₹ ६७५ मासिक अनुदान दिया जाता है। इसके अतिरिक्त कपड़े , जूते आदि के लिये भी लगभग २०,०० ₹ दिए जाते हैं।


title: राष्ट्रीय समुद्र विज्ञान संस्थान, गोवा

text: राष्ट्रीय समुद्र विज्ञान संस्थान (National Institute of Oceanography) भारत सरकार के वैज्ञानिक एवं औद्योगिक अनुसंधान परिषद (CSIR) की एक प्रयोगशाला है। इसका मुख्यालय गोवा में स्थित है तथा मुम्बई, कोच्चि एवं विशाखापट्टनम में इसके क्षेत्रीय कार्यालय हैं। इसकी स्थापना १ जनवरी सन् १९६६ को हुई थी। इसका मुख्य ध्येय उत्तरी हिन्द महासागर के विशिष्ट समुद्रवैज्ञानिक पहलुओं का विस्तृत अध्ययन करना है।


title: शिखर सम्मान

text: शिखर सम्मान,मध्य प्रदेश में साहित्य और विभिन्न कलाओं के क्षेत्र में जो सृजन कार्य के लिए, मध्य प्रदेश शासन द्वारा प्रदान किया जाता है।समग्र योगदान के आधार पर साहित्य, प्रदर्शनकारी कलाओं और रूपंकर कलाओं में एक-एक राज्यस्तरीय शिखर सम्मान दिया जाता है।


title: शिखर सम्मान

text: संस्कृति विभाग प्रमुखत: प्रदेश में महत्त्वपूर्ण साहित्यकारों, कलाकारों, विशेषज्ञों, संस्थाओं आदि की प्रतिवर्ष विधावार सूचियाँ बनाता है। प्रतिवर्ष संगीत, नृत्य, रंगमंच और लोककलाओं के क्षेत्र में क्रमानुसार वर्ग-विशेष के पुरस्कार के लिए एक कलानुशासन को चुना जाता है ,साहित्य के क्षेत्र में पाँच वर्ष में एक बार यह सम्मान उर्दू साहित्य के लिए दिया जाता है।


title: शिखर सम्मान

text: शिखर सम्मान केवल सृजनात्मक उपलब्धियों के लिए ही दिया जाता है,शोध या अकादमिक कार्य के लिए यह देय नहीं ह,संबंधित क्षेत्र में सृजनात्मकता, उत्कृष्टता, दीर्घ-साधना और वर्तमान में सृजन-सक्रियता के निविर्वाद मानदण्डों के आधार पर दिया जाता है। यह सम्मान कलाकार, साहित्यकार के समग्र रचनात्मक अवदान के लिए प्रदान किया जाता है, न कि उसकी किसी कृति विशेष के लिए।


title: हान चीनी

text: हान चीनी (चीनी: 汉族, हानज़ू या हानरेन) चीन की एक जाति और समुदाय है। आबादी के हिसाब से यह विश्व की सब से बड़ी मानव जाति है। कुल मिलाकर दुनिया में १,३१,०१,५८,८५१ हान जाति के लोग हैं, यानी सन् २०१० में विश्व के लगभग २०% जीवित मनुष्य हान जाति के थे। चीन की जनसँख्या के ९२% लोग हान नसल के हैं। इसके अलावा हान लोग ताइवान में ९८% और सिंगापुर में ७८% होने के नाते उन देशों में भी बहुतायत में हैं। हज़ारों साल के इतिहास में बहुत सी अन्य जातियाँ और क़बीले समय के साथ हान जाति में मिलते चले गए जिस से वर्तमान हान समुदाय में बहुत सांस्कृतिक, सामाजिक और आनुवंशिकी (यानि जॅनॅटिक) विविधताएँ हैं।


title: हान चीनी

text: 'हान' शब्द चीन के ऐतिहासिक हान राजवंश से आया है, जो चिन राजवंश के बाद सत्ता में आये। चिन राजवंश ने चीन के कुछ भाग को जोड़कर एक साम्राज्य में बाँधा और हान राजवंश के पहले सम्राट ने अपने आप को 'हान जोंग का राजा' की उपाधि दी। इसमें 'हान' शब्द प्राचीन चीनी भाषा में क्षीरमार्ग (हमारी आकाशगंगा) के लिए एक शब्द हुआ करता था, जिसे प्राचीन चीन के लोग 'स्वर्ग की नदी' (天河, तियान हे) बुलाया करते थे। हान राजवंश के बाद बहुत से चीनी लोग अपने आप को 'हान के लोग' (漢人) या 'हान के बेटे' बुलाने लगे और यही नाम आज तक चलता आया है।


title: हान चीनी

text: पितृवंश समूह ओ की ओ३ (O3) शाखा लगभग ५०% हान चीनी पुरुषों में पाई जाति है और हानो के कुछ समुदायों में तो यह हिस्सा बढ़ के ८०% तक मिलता है। चीन में मिले अति-प्राचीन शवों में भी यह पितृवंश समूह पाया गया है। पितृवंश में इस एकरूपता से उल्टा मातृवंश समूह में उत्तरी चीन और दक्षिणी चीन में अंतर पाया जाता है, जिस से लगता है कि इतिहास के किसी मोड़ पर उत्तरी चीन से पुरुषों ने बड़ी मात्रा में आकर दक्षिणी चीन की स्त्रियों के साथ विवाह और संताने पैदा की थीं।


title: हान चीनी

text: हान चीनी लोक बौद्ध धर्म के अनुयायि है और हान चीनियों के बीच तिब्बती बौद्ध धर्म तेजी से लोकप्रिय होता जा रहा है। इसमें उन लोगों को तेज गति वाले भौतिकवादी समाज में अपनी कुंठा दूर करने की एक सच्ची आध्यात्मिक शांति दिखती है। हालांकि चीन में १ अरब (१०० करोड़) से अधिक बौद्ध है। चीनी बौद्ध धर्म ने बहुत से चीनी अनुयायियों को आकर्षित किया है क्योंकि यह चीन के संस्कृति और इतिहास को जोड़ता है। लेकिन तिब्बती बौद्ध धर्म में अनुयायियों को पूजा की विस्तृत श्रृंखला और पद्धती अपनाने का मौका मिलता है। माना जाता है कि इससे शीघ्र ज्ञान प्राप्ति में मदद मिलती है। हाल के वर्षो में तिब्बती बौद्ध आंदोलन तेजी से फैल रहा है और युवा लोगों में फैशन बन गया है। छोटी आबादी के ७० लाख तिब्बतियों के लिए राजनीतिक और आध्यात्मिक रूप से महत्वपूर्ण है कि चीन की ९२ से ९५ फीसद आबादी हान लोगों की है जो अब उनकी शैली के बौद्ध धर्म में आकर्षित हो रहे हैं।


title: यूबी समूह

text: बैंगलौर में स्थित, युनाइटेड ब्रूअरीज़ समूह या यूबी (UB) समूह, शराब (बीयर) और मादक पेय उद्योग पर विशेष ध्यान देने वाली कई अलग-अलग कंपनियों का एक विस्तृत समूह है। यह कंपनी अपने अधिकाँश बीयर किंगफिशर ब्रांड के तहत बाज़ार में बेचती है और यह कंपनी किंगफिशर एयरलाइंस भी चलाती है, जो भारत की एक प्रमुख एयरलाइन सेवा है, जिसमें हाल ही में अंतरराष्ट्रीय उड़ानें शुरू की गयी हैं। युनाइटेड ब्रूअरीज़ भारत की सबसे बड़ी बीयर निर्माता कंपनी है, जिसकी बिक्री के आधार पर बाज़ार में हिस्सेदारी 48% के आसपास है।


title: यूबी समूह

text: समूह का नेतृत्व डॉ॰ विजय माल्या के हाथों में है जो भारतीय संसद के एक सदस्य भी हैं। युनाइटेड ब्रूअरीज़ के पास अब भारतीय मादक पेय बाज़ार की 40% से अधिक हिस्सेदारी है जिसकी दुनिया भर में 79 डिस्टीलरीज़ और बॉटलिंग इकाइयां हैं। हाल ही में यूबी (UB) समूह ने भारत के स्पिरिट्स कारोबार का अधिकाँश हिस्सा देकर अपनी प्रतिद्वंद्वी कंपनी शॉ-वालेस के स्पिरिट्स कारोबार के अधिग्रहण को वित्तपोषित किया।


title: यूबी समूह

text: समूह के पास संयुक्त राज्य अमेरिका में मेंडोसिनो ब्रूइंग कंपनी (Mendocino Brewing Company) का स्वामित्व है।


title: यूबी समूह

text: यूबी (UB) समूह की स्थापना एक स्कॉटिश नागरिक, थॉमस लीशमैन द्वारा 1857 में की गयी थी। समूह ने बीयर उत्पादन में अपनी प्रारम्भिक शिक्षा दक्षिण भारत आधारित ब्रिटिश ब्रूअरीज़ से प्राप्त की।


title: यूबी समूह

text: 1947 में, विट्ठल माल्या मात्र 22 वर्ष की उम्र में, कंपनी के पहले भारतीय निदेशक के रूप में नियुक्त किए गए। एक वर्ष के बाद, वे आर जी एन प्राइस को विस्थापित कर कंपनी के चेयरमैन बने।


title: यूबी समूह

text: युनाइटेड ब्रूअरीज़ ने अपना शुरुआती प्रभाव ब्रिटिश सैनिकों के लिए भारी मात्रा में बीयर उत्पादन करते हुए छोड़ा, जिन्हें विशाल बैरलों या "हौगशेड्स" में भरकर पहुँचाया जाता था। किंगफिशर, जो समूह का सबसे लोकप्रिय और फायदेमंद ब्रांड है, इसने साठ के दशक में साधारण रूप से बाज़ार में प्रवेश किया। 1950 और 60 के दशकों के दौरान, कंपनी ने अन्य ब्रूअरीज़ का अधिग्रहण करते हुए अपना व्यापक विस्तार किया। समूह की सहयोगी इकाइयों में से एक के रूप में पहला नाम मैकडावेल का जुड़ा, इस कदम ने युनाइटेड ब्रूअरीज़ को अपने पोर्टफोलियो का विस्तार शराब और स्पिरिट्स के कारोबार में करने में मदद की। रणनीतिक तरीके से, समूह ने अपने कारोबार का रुख कृषि-आधारित उद्योगों और दवाओं की ओर मोड़ा जब माल्या ने किसान प्रोडक्ट्स का अधिग्रहण किया और जर्मनी की हेक्स्ट एजी के साथ दीर्घकालिक सम्बन्ध स्थापित करते हुए एक भारतीय फार्मास्युटिकल कंपनी का निर्माण किया जिसे आज एवेंटिस फार्मा के रूप में जाना जाता है और जो प्रमुख विश्वस्तरीय फार्मा कंपनी सैनोफी-एवेंटिस की भारतीय इकाई है।


title: यूबी समूह

text: पिगैसस, जो युनाइटेड ब्रूअरीज़ का प्रतीक चिन्ह है, इसने समूह के लोगो के रूप में पहली बार 1940 में अपना स्थान बनाया। फिर, हेलाडिक घोड़ा - ग्रीक की पौराणिक कथाओं में जिसका सम्बन्ध बीयर और अमृत से है - जो अपने पंखों के बीच बीयर का पीपा लिए हुए है, क्योंकि जाहिर तौर पर बीयर के कारोबार ने इस समूह के गठन में प्रमुख भूमिका निभायी है। बाद में, बीयर के पीपे को हटा लिया गया जिससे कि समूह के बहुमुखी गतिविधियों का प्रतिनिधित्व हो सके। अब, यह सिर्फ एक पिगैसस है।


title: यूबी समूह

text: युनाइटेड स्पिरिट्स लिमिटेड का तीसरा सबसे बड़ा समूह बन जाएगा. इसके अलावा, यूएसएल (USL) दुनिया में केवल तीन ऐसी कम्पनियों में से एक है जिसके पास सात करोडपति ब्रांड हैं और कम से कम पांच ऐसे ब्रांड हैं जिसे ड्रिंक्स इंटरनेशनल, यूके (UK) द्वारा उनकी संबंधित श्रेणियों में दुनिया के दस सर्वाधिक तेजी से उभरते ब्रांड में से एक की रेटिंग दी गयी है। भारत के बाज़ार में स्पिरिट्स डिवीजन की हिस्सेदारी वर्त्तमान में 60% है और मध्य पूर्व, अफ्रीका एवं एशियाई देशों में इसका निर्यात काफी तेजी से बढ़ रहा है।


title: यूबी समूह

text: यूबी समूह की ब्रूइंग इकाई - जिसे युनाइटेड ब्रूअरीज़ लिमिटेड (यूबीएल (UBL)) कहा जाता है - ने अनुमान लगाया है कि बाज़ार पर इसका निर्विवाद नेतृत्व है जिसमें राष्ट्रीय स्तर पर इसकी हिस्सेदारी 50% से अधिक की है। आक्रामक अधिग्रहण और बाज़ार में सुनियोजित प्रवेश के जरिये, यूबी (UB) समूह आज भारत में बीयर की कुल उत्पादन क्षमता के 60% पर अपना नियंत्रण रखता है। प्रमुख ब्रांड किंगफिशर, आज दुनिया भर के 52 से अधिक देशों में बेचा जाता है, जिसे इसकी गुणवत्ता के लिए कई पुरस्कार प्राप्त हुए हैं।


title: यूबी समूह

text: अपने क्षेत्र में एक अंतरराष्ट्रीय खिलाड़ी बनने की योजनाओं के साथ, यूबी (UB) समूह की प्रमुख कंपनी यूनाइटेड स्पिरिट्स लिमिटेड (यूएसएल (USL)) ने,


title: यूबी समूह

text: मई 2007 में स्कॉटिश डिस्टिलर व्हाईट एंड मैके को 595 मिलियन पाउंड (4,800 करोड़ रु.रुपये) में खरीदा है। जिसके परिणामस्वरुप डब्ल्यूएंडएम (W&M) के ब्रांड जैसे द डाल्मोर, इस्ले ऑफ ज्युरा, ग्लेवा, फेटरकेयर्न, व्लादिवर वोदका और व्हाईट एंड मैके स्कॉच इसके पोर्टफोलियो में शामिल हो गये हैं।


title: यूबी समूह

text: यूबी (UB) समूह उर्वरकों के निर्माण में भी शामिल है। समूह की कंपनी मैंगलोर केमिकल्स एंड फर्टीलाइजर्स(एमसीऍफ़)(MCF) की एक फैक्ट्री कर्णाटक के दक्षिण कन्नड़ जिले में पानाम्बुर में स्थित है।


title: यूबी समूह

text: यूबी (UB) इंजीनियरिंग लिमिटेड समूह की इंजीनियरिंग व्यापार शाखा है। यह बड़ी औद्योगिक परियोजनाओं जैसे पावर, रिफाइनरियाँ, इस्पात, सीमेंट, उर्वरक, पेट्रो रसायन और समुद्र की सफाई परियोजनाओं के लिए ईपीसी (EPC) परियोजनाएं, इन्फ्रास्ट्रक्चर, साइट पर संरचनाओं के निर्माण, स्थापना, परीक्षण और इलेक्ट्रिकल एवं मैकेनिकल उपकरणों की संस्थापना, पाइपिंग आदि कार्यों में संलग्न है। शुरूआती तौर पर कंपनी की स्थापना 1963 में वेस्टर्न इंडिया इरेक्टर्स के रूप में की गयी और 1988 में यह यूबी (UB) समूह के अंतर्गत शामिल हो गयी।


title: यूबी समूह

text: आईटी क्षेत्र में समूह का प्रवेश यूबीआईसीएस (UBICS), आईएनसी. की स्थापना के साथ संभव हुआ। यह कंपनी आईटी क्षेत्र के लिए परामर्श संबंधी सेवाएं प्रदान करती है और व्यावसायिक कम्पनियों को प्रोफेशनल आईटी उत्पाद उपलब्ध कराती है।


title: यूबी समूह

text: अगस्त 2007 में, समूह ने एनडीटीवी (NDTV) द्वारा संचालित एक जीवनशैली आधारित टीवी चैनल, एनडीटीवी (NDTV) गुड टाइम्स के लिए मीडिया के साथ अपनी तरह का पहला गठबंधन किया।


title: यूबी समूह

text: यूनाइटेड स्पिरिट्स लिमिटेड के अंतर्गत 144 ब्रांड आते हैं, जिसमें भारत के बाज़ार का अग्रणी ब्रांड व्हाइट मिस्चीफ़ वोदका शामिल है।


title: यूबी समूह

text: जुलाई 2007 में, यूनाइटेड ब्रूअरीज लिमिटेड ने पिछले वर्ष की तुलना में 16.3% की मात्रा वृद्धि की सूचना दी।


title: भिंडी बाजार, मुंबई

text: भिंडी बाजार दक्षिणी मुंबई का एक पुराना बाजार है। इस बाजार के अनोखे नाम का भिंडी सब्जी से कोई सरोकार नहीं है, जैसा कि कई लोगों को लगता है। अंग्रेजी राज के जमाने में इस जगह का मूल नाम बिहाइंड द बाजार था। जो मुंबई में रहने वाले हिंदुस्तानियों की देसी जबान पर आते-आते 'भिंडी बाजार' हो गया। भिंडी बाजार दक्षिणी मुंबई में मोहम्मद अली रोड और खेतवाड़ी के बीच स्थित है। मुंबई लोकल की हार्बर लाइन पर सैंडहर्स्ट रोड यहां का नजदीकी रेलवे स्टेशन है जबकि वेस्टर्न लाइन पर चर्नी रोड और ग्रांट रोड स्टेशन से होकर भिंडी बाजार पहुंचा जा सकता है। भिंडी बाजार एंटिक्स और दूसरे देशों से आयात की गई इलेक्ट्रॉनिक्स बस्तुओं के लिए मशहूर है। भिंडी बाजार के नजदीकी इलाकों में क्राफोर्ड मार्केट और चोर बाजार शामिल हैं।


title: मुंबई के महापौरों की सूची

text: मुंबई के महापौर ग्रेटर मुंबई नगर निगम के निर्वाचित प्रमुख हैं। मेयर शहर का पहला नागरिक होता है। भूमिका काफी हद तक औपचारिक है क्योंकि वास्तविक शक्तियां नगर आयुक्त में निहित हैं। मेयर शहर की गरिमा का प्रतिनिधित्व करने और उसे बनाए रखने की सजावटी भूमिका निभाता है और निगम में चर्चा पर विचार-विमर्श करने में एक कार्यात्मक भूमिका निभाता है। शिवसेना राजनीतिक दल की किशोरी पेडनेकर मुंबई की वर्तमान मेयर हैं।


title: पीटर पैन

text: पीटर पैन स्कॉटिश उपन्यासकार एवं नाटककार जे.एम. बैरी (1860-1937) द्वारा रचा गया एक पात्र है। वह एक शरारती लड़का है जो उड़ सकता है और उसने जादुई तरीके से बड़ा होने से मना कर दिया है, पीटर पैन अपना कभी-नहीं ख़त्म होनेवाला बचपन रोमांचक अंदाज में, नेवरलैंड के एक छोटे से द्वीप पर अपने गिरोह "लॉस्ट ब्वायज" के लीडर के रूप में मत्स्य कन्याओं, परियों, भारतीयों और समुद्री डाकुओं के संपर्क में रहकर और समय-समय पर बाहर की दुनिया के साधारण बच्चों से मिलकर बिताता है। बैरी द्वारा रचित दो विशिष्ट कृतियों के अलावा, इस पात्र को विभिन्न प्रकार के मीडिया और व्यापार माध्यमों में, रूपांतरण और बैरी के कार्य के विस्तार, दोनों रूपों में चित्रित किया गया है।


title: पीटर पैन

text: पीटर पैन सबसे पहले 1902 में वयस्कों के लिए लिखे गए उपन्यास "द लिटिल व्हाइट बर्ड" के एक खंड में सामने आया था। 1904 में पीटर पैन के बारे में एक नाटक की अत्यधिक सफल शुरुआत के बाद, बैरी के प्रकाशकों, होडर और स्टॉटन ने "द लिटिल व्हाइट बर्ड" के 13 - 18 अध्यायों को निकाल लिया और इन्हें 1906 में "पीटर पैन इन केंसिंग्टन गार्डंस" शीर्षक के तहत, आर्थर रैखम द्वारा सचित्र व्याख्या के अतिरिक्त अंश के साथ पुनः प्रकाशित किया।


title: पीटर पैन

text: इस पात्र की सबसे प्रसिद्ध रोमांचक शुरुआत 27 दिसम्बर 1904 को रंगमंचीय नाटक "पीटर पैन, या द ब्वाय हू वुड नॉट ग्रो अप" के रूप में हुई थी। नाटक का कुछ हद तक 1911 में प्रकाशित एक उपन्यास, "पीटर एंड वेंडी", जो बाद में "पीटर पैन एंड वेंडी" बना और उसके बाद सिर्फ "पीटर पैन" रह गया, के रूप में रूपांतरण और विस्तार किया गया था।


title: पीटर पैन

text: तब से पीटर पैन अनेकों रूपांतरणों, उत्तर कथाओं और पूर्व कथाओं में सामने आया है, जिनमें 1953 की व्यापक रूप से प्रसिद्द एनिमेटेड फीचर फिल्म "वाल्ट डिजनी की पीटर पैन", अनेकों रंगमंचीय संगीत कार्यक्रमों (इनमें से एक जेरोम रॉबिन्स द्वारा टेलीविजन के लिए फिल्माया गया था, जिसके कलाकार थे सीरिल रिचर्ड और मैरी मार्टिन), लाइव एक्शन फीचर फिल्मों "हूक" (1991) और "पीटर पैन" (2003) और अधिकृत उत्तर कथात्मक उपन्यास "पीटर पैन इन स्कारलेट" (2006) शामिल हैं। वह विभिन्न प्रकार की उन कृतियों में भी दिखाई दिया है जो इस पात्र के कॉपीराइट मालिकों द्वारा अधिकृत नहीं है, जिसके अधिकार की समय-सीमा दुनिया के ज्यादातर हिस्सों में समाप्त हो चुकी है। पीटर पैन पर आधारित कृतियों की सूचीदेखें.


title: पीटर पैन

text: पीटर पैन पर लिखी गयी कहानियों में, कई ने व्यापक प्रसिद्धि प्राप्त की है। पुस्तकों, फिल्मों, आदि की सूची के लिए पीटर पैन पर आधारित कृतियों को देखें, जिनमें इसके अतिरिक्त पीटर पैन की अन्य कहानियाँ शामिल हैं।


title: पीटर पैन

text: बैरी ने पीटर के स्वरुप का वर्णन विस्तार से कभी नहीं किया, यहाँ तक कि "पीटर एंड वेंडी" उपन्यास में भी नहीं, उन्होंने इसका ज्यादातर हिस्सा पाठकों की कल्पना और इस पात्र का रूपांतरण करनेवाले किसी भी व्यक्ति के प्रस्तुतीकरण पर छोड़ दिया. "पीटर एंड वेंडी" में बैरी ने उल्लेख किया है कि पीटर पैन के पास अभी तक उसके सभी दूध के दाँत मौजूद हैं। उसका वर्णन वे एक सुंदर मुस्कान के साथ एक सुंदर लड़के के रूप में करते हैं, "कंकाल की पत्तियों में लिपटा और पेड़ों से निकलने वाले रस में डूबा हुआ". नाटक में, पीटर की पोशाक शरद ऋतु के पत्तों और मकडी के जालों से बनी है। उसका नाम और उसका बांसुरी बजाना पौराणिक चरित्र पैन से थोड़ा मिलता-जुलता होने का आभाष देता है।


title: पीटर पैन

text: पारंपरिक तौर पर इस चरित्र को रंगमंच पर एक युवती द्वारा निभाया गया है, जो एक ऐसा निर्णय है जिसे प्राथमिक रूप से कलाकारों को चुनने में आनेवाली कठिनाइयों, यहाँ तक कि पीटर की भूमिका निभाने वाले कलाकार से भी छोटे और अन्य बच्चों के नहीं मिलने के कारण लिया गया था, इसीलिये इस चरित्र की रंगमंच पर प्रस्तुति को कभी इस रूप में नहीं लिया गया कि पीटर "वास्तव में" कैसा दिखता है।


title: पीटर पैन

text: "पीटर पैन इन स्कारलेट" में, जेरालडीन मैककॉरियन उसके स्वरुप की व्याख्या में उसकी नीली आँखों को जोड़ते हुए कहते हैं कि उसके बाल हल्के रंग के हैं (या कम से कम कोई ऐसा रंग जो काले से हल्का है). इस उपन्यास में, नेवर लैंड में शरद ऋतु आ गयी है, इसलिए पीटर अपनी गर्मियों की पोशाक के बजाए, नीलकंठ के पंखों और मैपल के पत्तों का एक अंगरखा पहनता है। डेव बैरी और रिडले पीयरसन द्वारा लिखी गयी "स्टारकैचर्स" की कहानियों में, पीटर के बाल गाजर-नारंगी जैसे रंग के हैं और उसकी आँखें चमकदार नीली हैं।


title: पीटर पैन

text: डिज्नी की फिल्मों में, पीटर एक ऐसी पोशाक पहनता है जिसका एनीमेशन आसान हो, इसमें शामिल है छोटे-बाजुओं वाला एक हरा अंगरखा और जाहिर तौर पर कपड़े की बनी हुई चड्डी और एक टोपी जिसमें एक पंख लगा हुआ है। उसके पास देवों की तरह नुकीले कान हैं और उसके बाल बहुत गहरे भूरे-लाल रंग के है। 2003 की एक लाइव-एक्शन फिल्म में जेरेमी सम्पटर द्वारा उसे घुंघराले बालों और नीली आँखों के साथ दिखाया गया है और उसकी पोशाक पत्तियों और लताओं से बनी है। "हूक" में, वह गहरे भूरे बालों वाले एक वयस्क व्यक्ति रॉबिन विलियम्स के रूप में दिखाई देता है, लेकिन युवावस्था के फ्लैशबैक में उसके बाल कहीं अधिक नारंगी जैसे रंग के हैं। इस फिल्म में उसके कान तभी नुकीले दिखाते हैं जब वह "पीटर पैन" होता है, ना कि "पीटर बैनिंग"; उसकी पैन संबंधी पहनावा डिज्नी की पोशाक जैसा दिखता है।


title: पीटर पैन

text: एक लड़के की यह धारणा कि वह कभी बड़ा नहीं होगा, जे.एम. बैरी के बड़े भाई पर आधारित है जिसकी मौत एक आइस-स्केटिंग दुर्घटना में उसके 14 वर्ष के होने से पहले हो गयी थी और इसीलिये वह अपनी माँ की स्मृति में हमेशा एक छोटा लड़का ही रह गया। विडंबना यह है कि, "वह लड़का जो कभी बड़ा नहीं होता" अलग-अलग उम्र के लड़कों के रूप में दिखाई दिया है। "द लिटिल व्हाइट बर्ड" में अपने मूल स्वरूप में वह केवल सात दिनों का एक शिशु है। हालांकि उसकी आयु के बारे में बैरी के बाद के नाटक और उपन्यास में कहीं नहीं बताया गया है, उसका चरित्र चित्रण स्पष्ट रूप से कई वर्षों के बालक का है। पुस्तक में कहा गया है कि उसके पास सभी शिशु दाँत मौजूद हैं और पीटर की प्रतिमा के लिए बैरी का इच्छित मॉडल वह है जो केंसिंग्टन गार्डंस में लगा हुआ है जो माइकल लेवेलिन डेवीज की तस्वीरों का एक सेट थी जिसे छः वर्ष की आयु में लिया गया था। इस पात्र की शुरुआती सचित्र व्याख्या में यह आम तौर पर इसी आयु का या संभवतः इससे कुछ वर्ष बड़ा दिखाई पड़ता है। 1953 के डिज्नी के रूपांतरण और 2002 की इसकी उत्तर कथा में, पीटर बचपन की आख़िरी अवस्था, 10 और 13 साल के बीच का प्रतीत होता है। जिस अभिनेता ने 1953 में इसे अपनी आवाज दी थी, वह 15 वर्ष का बॉबी ड्रिसकॉल था। 2003 की फिल्म में, जब फिल्म बनानी शुरू हुई जेरेमी स्टंपर 13 वर्ष का था, लेकिन फिल्म बनाकर पूरी होने तक वह 14 वर्ष का हो गया था और कुछ इंच लंबा भी हो गया था। फिल्म "हूक" में, कहा गया था कि पीटर ने अपनी अनंत युवावस्था और सामान्य तरीके से उम्र ना बढ़ने का त्याग करते हुए, कई वर्षों पहले नेवरलैंड को छोड़ दिया था। अपने दफन हुए अतीत को याद करते हुए, पीटर को एक शिशु और छोटे लड़के के रूप में और किशोरावस्था की दहलीज पर दिखाया गया है, जिसके लिए यह तर्क दिया गया है कि नेवरलैंड में उम्र बढ़ने की प्रक्रिया तबतक पूरी तरह नहीं रुकती है जबतक कि किशोरावस्था या इससे ठीक पहले की अवस्था नहीं आ जाती, या फिर यह कि प्रत्येक बार जब पीटर नेवरलैंड को छोड़कर वास्तविक दुनिया में जाता है, उसकी उम्र थोड़ी बढ़ जाती है। अंतिम द्वंद्व-युद्ध में जब पीटर कहता है "मुझे याद है कि आप पहले काफी बड़े थे," हूक जवाब देता है, "एक 10 वर्षीय बालक के लिए मैं बहुत बड़ा हूँ." उसका चित्रण रॉबिन विलियम्स द्वारा किया गया है, जो फिल्म निर्माण के दौरान 40 वर्ष के हो गए थे।


title: पीटर पैन

text: पीटर मुख्य रूप से एक घमंडी और लापरवाह लड़के का एक अतिरंजित रूढ़ीवादी स्वरुप है। वह तुरंत बताने लगता है कि वह कितना महान है, यहाँ तक कि उसके इस तरह के दावों पर सवाल उठाया जा सकता है (जैसे कि जब वह "वेंडी के" उसकी छाया से दुबारा सफलतापूर्वक मिल जाने के लिए वह "स्वयं" को बधाई देता है).


title: पीटर पैन

text: पीटर एक बेपरवाह, असावधान मनोवृत्ति का है और जब वह स्वयं को किसी खतरे में डालने को होता है तो बेधड़क और अहंकारी हो जाता है। बैरी लिखते हैं कि जब पीटर ने सोचा कि वह मारूनर की चट्टान पर मरने जा रहा था, उसे डर महसूस हुआ, फिर भी जब कोई अन्य व्यक्ति तबतक डरा हुआ महसूस कर सकता था जब तक कि उसकी मौत ना हो जाती, उसे केवल अपने शरीर में एक कंपकंपी सी दौड़ती महसूस हुई. मौत की त्रासदी से अपनी सुखद अज्ञानता के साथ वह कहता है, "मरना एक बहुत ही बड़ा रोमांचकारी अनुभव होगा."


title: पीटर पैन

text: कहानी की कुछ विविधताओं और कुछ अतिरिक्त स्वरूपों में, पीटर कुछ गंदा और स्वार्थी भी हो सकता है। कहानी के डिज्नी रूपांतरण में, पीटर बहुत ही आलोचनात्मक और आडंबरपूर्ण दिखाई पड़ता है (उदाहरण के लिए, उसने लॉस्ट ब्वायज को "मूर्ख" कहा और जब प्रिय बच्चों ने कहा कि उन्हें कम से कम एक बार अपना घर छोड़ना चाहिए, वह इसे गलत समझ लेता है और गुस्से से यह मान लेता है कि वे बड़ा होना चाहते हैं).


title: पीटर पैन

text: 2003 की लाइव-एक्शन फिल्म में, पीटर पैन "बड़े होने" के विषय के बारे में संवेदनशील है।" जब हूक द्वारा वेंडी के बड़े होने, शादी करने और आखिरकार पीटर के लिए अपनी "खिड़की बंद कर देने" की बात सामने आती है, तो वह वहुत उदास हो जाता है और अंततः लड़ने की चाह छोड़ देता है।


title: पीटर पैन

text: पीटर की संरचनात्मक क्षमता है उसकी कभी नहीं समाप्त होने वाली युवावस्था। "पीटर और वेन्डी" में यह बताया गया है कि पीटर को अपने ही रोमांचक घटनाओं और वह दुनिया के बारे में क्या सीखता है ताकि बच्चे की तरह रहा जाए, इन बातों को भूल जाना चाहिए. लेखक केविन ऑरलिन जॉनसन का तर्क है कि पैन की कहानियाँ "तोतेनकिंडरजेस्चिचते" (मोटे तौर पर "मरे हुए बच्चों की कहानियाँ") की जर्मन-अंग्रेजी परंपरा में हैं, ऑर यह विचार कि पीटर और सभी लॉस्ट ब्वायज मर चुके हैं ऑर नेवरलैंड में मरने के बाद की जिंदगी जी रहे हैं जो बैरी की अपनी जिंदगी की कहानी में निहित हैं उसी युग से संबंधित हैं। यह तथ्य कि अन्य लॉस्ट ब्वायज बड़े हो रहे हैं और मारे जा सकते हैं, "पीटर एंड वेंडी" इस धारणा को खंडित करता है। बैरी ऑर पीयरसन की अनाधिकृत पूर्व कथाएं पीटर की कभी ना ख़त्म होने वाली युवावस्था की वजह उसके पास मौजूद एक सितारे जैसी चीज, एक जादुई वस्तु जो धरती पर गिर गयी थी।


title: पीटर पैन

text: पीटर की उड़ान भरने की क्षमता को कुछ हद तक समझाया गया है, लेकिन निरंतरता के साथ नहीं. "डा लिटिल व्हाइट बर्ड" में वह इसलिए उड़ने में सक्षम है क्योंकि वह - सभी बच्चों की तरह - आधा पक्षी है। नाटक और उपन्यास में, वह "सुंदर अद्भुत विचारों" (जो "डिज्नी की फिल्म में "खुशनुमा विचार" बन गया) ऑर परियों वाली धूल के संयोग से प्रिय बच्चों को उड़ना सिखाता है; यह स्पष्ट नहीं है कि वह "खुशनुमा विचारों" की आवश्यकता के प्रति गंभीर है (यह उपन्यास में कहा गया था कि यह परियों वाली धूल के सही स्रोत होने के प्रति केवल एक मूर्खतापूर्ण मोड़ था); या उसे स्वयं के लिए परियों वाली धूल की आवश्यकता है। "हूक" में, वयस्क पीटर तबतक उड़ने में सक्षम नहीं है जबतक कि वह "खुशनुमा विचारों" को याद नहीं करता. स्टारकैचर्स की पूर्व कथाओं में सितारे जैसी चीज - जाहिर तौर पर परियों वाली धूल जैसी ही चीज - को भी उड़ान भरने की क्षमता के लिए जिम्मेदार ठहराया गया है।


title: पीटर पैन

text: पीटर जब नेवर लैंड में होता है तो वहाँ के निवासियों के साथ-साथ हर जगह उसका प्रभाव रहता है। बैरी कहते हैं कि हालांकि नेवर लैंड हर बच्चे के लिए अलग दिखाई देता है, ऑर जब वह लंदन के अपने सफ़र से लौटकर आता है, यह द्वीप "जाग उठाता है". "पीटर एंड वेंडी" पुस्तक के द मरमेड लैगून अध्याय में बैरी लिखते हैं कि तकरीबन ऐसा कुछ भी नहीं है जो पीटर नहीं कर सकता. वह एक कुशल तलवारबाज है, जो कैप्टेन हूक तक से दुश्मनी मोल लेता है, ऑर एक द्वंद्वयुद्ध में उसका हाथ काट देता है। उसके पास एक गजब की दूरदृष्टि और सुनने की क्षमता है। वह नक़ल करने, हूक की आवाज की नक़ल करने, ऑर घड़ियाल की टिक-टुक जैसी आवाज निकालने में सक्षम है।


title: पीटर पैन

text: "पीटर पैन एंड वेंडी" और "पीटर पैन इन स्कारलेट" दोनों में, पीटर की काल्पनिक चीजों, जैसे कि भोजन को वास्तविकता में लाने की क्षमता का कई जगह उल्लेख है, हालांकि यह क्षमता "पीटर पैन इन स्कारलेट" में कहीं अधिक केंद्रीय भूमिका अदा करता है। वह अपने साथियों से कन्नी काटने या उनकी अनदेखी करने के लिए एक शारीरिक अलंकार के रूप में काल्पनिक खिड़कियाँ और दरवाजे भी बनाता है। उसके बारे में कहा गया है कि जब उसके आस-पास कोई खतरा होता है तो वह इसे महसूस कर सकता है। "पीटर पैन इन स्कारलेट" में यह कहा जाता है कि जब कर्ली का पिल्ला पीटर को चाटता है, तो उसके जीभ में बहुत सारी परियों वाली धूल लग जाती है, जिससे यह मतलब भी निकाला जा सकता है कि वह भी परियों-जैसा बन गया है, जो अपना धूल तैयार कर सकता है, लेकिन इसका एक साधारण सा अर्थ यह भी है कि वह परियों के बीच इतना अधिक समय बिताता है कि वह उनके धूल में समा गया है।


title: पीटर पैन

text: "पीटर और वेंडी" में, बैरी कहते हैं कि पीटर पैन की दंतकथा मिसेज डार्लिंग एक बच्चे के रूप में सूनी जाती है जब बच्चे मर जाते हैं, उन्होंने इसे उनके लक्ष्य तक पहुँचाने के एक हिस्से के रूप में इसे जोड़ा है जिससे कि वे भयभीत ना हों, इसीलिये वे यूनानी देवता हर्मेस को एक साइकोपोम्प के रूप में उनकी भूमिका के लिए मिलाते हैं।


title: पीटर पैन

text: पीटर अपने माता-पिता को नहीं जानता है। "केंसिंग्टन गार्डंस" में बैरी ने लिखा है कि उसने उन्हें एक शिशु के रूप में ही छोड़ दिया था और जब वह लौटकर आया तो घर में एक नए शिशु को देखा और उसके लिए दरवाजे बंद हो गए थे, उसने यह मान लिया वे अब उसे नहीं चाहते थे। "स्टारकैचर्स" में उसे एक अनाथ बताया गया है, हालांकि उसके दोस्त मौली और जॉर्ज यह पता लगा लेते हैं कि उसके माता-पिता कौन हैं और वे "रनदून" में मौजूद हैं। "हूक" में, पीटर अपने माता पिता को याद करता हैं, विशेष रूप से अपनी माँ को, जो उसे बढ़ते हुए देखना चाहती थी और उसे लंदन के सर्वश्रेष्ठ स्कूल में पढ़ाकर उसके पिता की तरह एक न्यायाधीश बनाना और उसका अपना एक परिवार बना चाहती थी। पीटर के नेवरलैंड "भाग जाने" के बाद, जब वह वापस लौटकर आता है तो उसे मालूम होता है कि उसके माता-पिता उसे भूल चुके हैं और एक उनके पास एक दूसरा बच्चा मौजूद है (पेटर के भाई के लिंग के बारे में "पीटर एंड वेंडी" में दूसरे बच्चे के रूप में पता चलता है).


title: पीटर पैन

text: लॉस्ट ब्वायज, बच्चों का एक समूह जिन्हें उनके माता-पिता ने खो दिया गया है और जो नेवर लैंड में रहने आये हैं, पीटर उनका लीडर है; यह बताया गया है कि जब वे बड़े होने लगते हैं तो वह उन्हें "कमजोर कर देता" है। वह टिंकर बेल का सबसे अच्छा दोस्त है, जो एक आम परी है और अक्सर उसकी सुरक्षा के प्रति इर्ष्या भाव रखती है।


title: पीटर पैन

text: कैप्टेन हूक उसका प्रतिशोधी दुश्मन है, जिसके साथ द्वंद्वयुद्ध में वह उसके हाथ काट देता है। हूक के दल में, स्मी और स्टारकी शामिल हैं और वे भी उसे दुश्मन समझते हैं। "स्टारकैचर्स" की पुस्तकों में उसके अतिरिक्त दुश्मन हैं: स्लैंक, लॉर्ड ओम्ब्रा और कप्तान नेरेज्जा.


title: पीटर पैन

text: समय-समय पर पीटर वास्तविक दुनिया में, विशेषकर केंसिंग्टन गार्डंस के आस-पास जाता है और वहाँ के बच्चों से दोस्ती करता है। वेंडी डार्लिंग, जिसे वह अपनी "माँ" के रूप में चुनता है, उसके लिए सबसे अधिक महत्त्वपूर्ण है; वह उनके अनुरोध पर अपने भाइयों जॉन और माइकल को नेवर लैंड लेकर आता है। बाद में वह वेंडी की बेटी जेन (और उसकी दूसरी बेटी मार्गरेट) का दोस्त बन जाता है और "पीटर एंड वेंडी" कहता है कि वह आगे भी अनिश्चित रूप से इसी प्रकार के कार्य करता रहेगा. "स्टारकैचर्स" में वह पहले ही मौली एस्टर और युवा जॉर्ज डार्लिंग के साथ दोस्ती कर लेता है।


title: पीटर पैन

text: ऐसा मालूम होता है कि नेवर लैंड के सभी निवासी पीटर को जानते हैं, जिनमें भारतीय राजकुमारी टाइगर लिली और उसका समुताय, मत्स्य कन्याएं और परियाँ शामिल हैं।


title: पीटर पैन

text: "हूक" में पीटर अपने बड़े होने की इच्छा के बारे में कहता है कि वह एक पिता बनाना चाहता था। उसने वेंडी की पोती, मोइरा के साथ शादी की है और उनके दो बच्चे हैं, मैगी और जैक.


title: पीटर पैन

text: पीटर पैन का चरित्र (या उसका गुप्त रूप से तैयार संस्करण) अनगिनत श्रद्धांजलियों और गीतों के रूप में सामने आया है और बाद में अनेकों काल्पनिक रचनाओं का विषय रहा है। (उल्लेखनीय उदाहरणों के लिए पीटर पैन पर आधारित रचनाएं देखें. जे.आर.आर. टोल्किन के जीवनी लेखक हम्फ्री कारपेंटर ने यह अनुमान लगाया है कि 1910 में बर्मिंघम में बैरी के "पीटर पैन" के निर्माण में टोल्किन की कल्पनाओं का उनकी एल्व्स ऑफ मिडिल अर्थ की मूल रचना के साथ "थोड़ा बहुत सम्बन्ध हो सकता है". 1953 की उनकी एनिमेटेड फिल्म में इस चरित्र को दिखाने के बाद से, वाल्ट डिज्नी ने उसे निरंतर अपने एक पारंपरिक पात्र के रूप में लिया है और उसे फिल्म की अगली कड़ी के रूप में रिटर्न टू नेवर लैंड और उनके पार्कों में एक मिलने योग्य चरित्र और अंधेरी घुड़सवारी के केंद्र, पीटर पैन की उड़ान को दिखाया गया है; वह हाउस ऑफ माउस, और किंगडम हार्ट्स के वीडियो गेम्स में भी दिखाई देता है।


title: पीटर पैन

text: "पीटर पैन" के नाम को विभिन्न प्रकार के उद्देश्यों के लिए वर्षों से अपनाया जा रहा है। तीन शुद्धरक्त रेस के घोड़ों को नाम दिया गया है, जो पहले 1904 में पैदा हुआ था। इसे कई व्यवसायों द्वारा अपनाया गया है, जिनमें पीटर पैन पीनट बटर, पीटर पैन बस लाइंस और पीटर पैन रिकॉर्ड्स शामिल हैं। 1960 के दशक के एक प्रारंभिक कार्यक्रम में उस समय के नए कैस्ट्रो साम्राज्य के अंतर्गत मुख्यधारा से डरकर भागने की आशंका से क्यूबाई बच्चों को बगैर उपस्थिति के मियामी भेज दिया गया था जिसे ऑपरेशन पीटर पैन (या "औपरेशियों पेद्रो पैन") कहा गया था। "पीटर पैन सिंड्रोम" शब्द 1983 में इसी नाम की एक पुस्तक से लोकप्रिय हुआ था, जो अल्पविकसित परिपक्वता वाले व्यक्तियों (आम तौर पर पुरुषों) के बारे में थी। पीटर पैन एक इंडोनेशियाई पॉप रॉक बैंड का नाम है।


title: पीटर पैन

text: पीटर पैन को सार्वजनिक मूर्ति के रूप में दर्शाया गया है। 1912 में बैरी द्वारा बनायी गयी मूल प्रतिमा के बाद, मूर्तिकारजॉर्ज फ्रैम्पटन द्वारा एक मोल्ड से सात मूर्तियाँ तैयार की गयी हैं। ये प्रतिमाएं लंदन, इंग्लैण्ड में केंसिंग्टन गार्डंस; लीवरपुल, इंग्लैण्ड; ब्रुसेल्स, बेल्जियम;कैमडेन, न्यूजर्सी, संयुक्त राज्य अमेरिका; पर्थ, पश्चिमी ऑस्ट्रेलिया; टोरंटो, ओंटारियो, कनाडा; और सेंट जोंस, न्यूफाउंडलैंड, कनाडा में स्थापित हैं। दो अन्य मूर्तियाँ (हालांकि ये फ्रैम्पटन के मोल्ड की नहीं हैं), जे.एम. बैरी के जन्मस्थान, किरीमूर, स्कॉटलैंड, में मौजूद हैं। डायरमूड बायरन ओ'कोनोर द्वारा एक नयी पीतल की मूर्ति, लंदन में ग्रेट ऑरमौंड स्ट्रीट हॉस्पीटल द्वारा वर्ष 2000 में बनवाई गयी थी, जिसमें पीटर को परियों वाली धुल को फूँकते हुए दिखाया गया है, जिसमें 2005 में टिंकर बेल को भी जोड़ दिया गया।


title: ग्वालियर के तोमर

text: ग्वालियर के तोमरों ने ग्वालियर तथा इसके निकटवर्ती क्षेत्रों पर १४वीं से १६वीं शताब्दी तक शासन किया। ग्वालियर में उन्होने बहुत से सांस्कृतिक कार्य किए।


title: जोन्हा जलप्रपात

text: जोन्हा जलप्रपात (Jonha Falls), जिसे गौतमधारा जलप्रपात (Gautamdhara Falls) भी कहा जाता है, भारत के झारखण्ड राज्य के राँची ज़िले में स्थित एक जलप्रपात है। राढु नदी पर पानी गिरने से बना यह प्रपात ऊँचा है। इसके पास ही जोन्हा जलप्रपात भी स्थित है।


title: जोन्हा जलप्रपात

text: जोन्हा जलप्रपात ज़िला मुख्यालय, राँची, से 41 किलोमीटर दूर है। पक्की सड़क होने के कारण इस स्थान तक पंहुचना सरल एवं निरापद है।


title: न्याय (जैन)

text: जैन न्याय की दो धाराएँ प्रसिद्ध हैं - श्वेताम्बर और दिगंबर। दोनों का प्रमुख सिद्धांत है "अनेकान्तवाद"।


title: न्याय (जैन)

text: "अनेकांतवाद" का आशय यह है कि संसार की प्रत्येक वस्तु विरुद्ध प्रतीत होनेवाले अनंत कर्मों के भिन्न भिन्न आशय हैं। वस्तु के संबंध में विभिन्न दर्शनों की जो विभिन्न मान्यताएँ हैं, अपेक्षाभेद एवं दृष्टिभेद से वे सब सत्य हैं। उनमें से किसी एक को यथार्थ मानना और अन्यों को अयथार्थ मानना उचित नहीं है। वस्तु को कुछ परिमित रूपों में ही देखना नयदृष्टि है, प्रमाणदृष्टि नहीं। नयदृष्टि का अर्थ है एकांकी दृष्टि और प्रमाणदृष्टि का सर्वांगीण दृष्टि।


title: न्याय (जैन)

text: वस्तु को एकांत भाव से किसी एक ही रूप में या कुछ ही रूपों में ग्रहण करनेवाले ज्ञान का नाम है "नय"। नय के मुख्य दो भेद हैं- द्रव्यार्थिंक और पर्यायार्थिक। द्रव्यार्थिक नय तीन प्रकार का है- नैगम, संग्रह और व्यवहार। पर्यायार्थिक नय चार प्रकार का है- ऋजुसूत्र, शब्द, समनिरूढ़ और एवंभूत। सभी द्रव्यार्थिक नय वस्तु के केवल सामान्य अंश को ही ग्रहण करते हैं। इसी प्रकार सभी पर्यायार्थिक नय वस्तु के केवल विशेष अंश को ही ग्रहण करते हैं। फलत: किसी भी नय से सामान्य, विशेष एवं उभयात्मक वस्तु का साकल्येन ग्रहण नहीं होता।


title: न्याय (जैन)

text: वस्तु को विविध रूपों में ग्रहण करनेवाले ज्ञान को "प्रमा" के अर्थ में तथा उस ज्ञान के साधन को "प्रमाकरण" के अर्थ में प्रमाण कहा जाता है। प्रमाण के दो भेद हैं- प्रत्यक्ष और परोक्ष। वस्तु को विशद रूप में ग्रहण करने वाले प्रमाण का नाम है- "प्रत्यक्ष" और अस्पष्ट रूप में ग्रहण करनेवाले प्रमाण का नाम है "परोक्ष"। प्रत्यक्ष के दो भेद हैं- सांव्यावहारिक और पारमार्थिक। "पारमार्थिक" प्रत्यक्ष का प्रादुर्भाव मन और इंद्रिय की सहायता के बिना केवल आत्मशक्ति से ही संपन्न होता है जब कि सांव्यावहारिक प्रत्यक्ष के प्रादुर्भाव में मन, इंद्रिय आदि बाह्य उपकरणों की भी अपेक्षा होती है। परोक्ष के दो भेद हैं- अनुमान और शब्द। अनुमान से होनेवाले बोध को "अनुमिति" तथा शब्द से होनेवाले बोध को शब्दबोध कहा जाता है।


title: न्याय (जैन)

text: किसी वस्तु के परस्पर विरुद्ध प्रतीत होनेवाले दो भावात्मक अंशों का समन्वय बताने के लिए जिन वाक्यों का प्रयोग होता है, उनकी संख्या सात है। उन सातो वाक्यों के समूह का ही नाम "सप्तभंगीनय" है। उसी का दूसरा नाम "स्याद्वाद" है। इस प्रकार "स्याद्वाद" जैनदर्शन महासागर का एक उत्तुंग तंरग मात्र है, किंतु वह इतना महत्वपूर्ण है कि उसी के नाम से आजकल जैनदर्शन का व्यपदेश होने लगा है।


title: न्याय (जैन)

text: इस सप्तभंगीनय से यह निष्कर्ष निष्पन्न होता है कि आत्मा के संबंध में उक्त सभी मान्यताएँ दृष्टिभेद से संभव आर सुसंगत हैं।


title: न्याय (जैन)

text: जैनन्याय में भी कथा के तीन भेद बताए गए हैं- वाद, जल्प और वितंडा; पर इनमें केवल "वाद" को ही उपादेय माना गया है। शेष दो को केवल हेय ही नहीं कहा गया है, अपितु उनका साभिनिवेश खंडन भी किया गया है।


title: न्याय (जैन)

text: इस न्याय में भी छल और जाति का परिचय दिया गया है; किंतु वादात्मक कथा के ही उपादेय होने के कारण उनके प्रयोग का साग्रह निषेध किया गया है।


title: न्याय (जैन)

text: जैन न्याय में वैदिक न्याय और बौद्ध न्याय के निग्रहस्थान-निरूपण को सदोष बताकर अपने ढंग से उसका विवेचन किया गया है और उसके संदर्भ में जय पराजय के निर्णायक तत्व का भी प्रतिपादन किया गया है। जैन न्याय में प्रतिवादी को किसी प्रकार मूक कर देने मात्र से ही वादी को विजयी नही माना जाता, किंतु जब वह प्रतिवादी के विरोधी तर्कों को निरस्त कर अपने पक्ष को सप्रमाण प्रतिष्ठित कर देता है उसे विजयी समझा जाता है।


title: न्याय (जैन)

text: जैन न्याय में वैदिक न्याय या बौद्ध न्याय के समान न्यायवाक्यों की कोई नियत संख्या नहीं मानी गई है, किंतु उसे प्रतिपाद्य पुरुष की योग्यता पर निर्भर किया गया है। अत: इस मत में स्थिति के अनुसार एक से पाँच तक न्यायवाक्यों के प्रयोग का औचित्य मान्य है।


title: न्याय (जैन)

text: जैन न्याय में किसी हेतु की सद्धेतुता के लिए उसे पक्षसत्व, सपक्षसत्व, विपक्षासत्व, असत्प्रतिपक्षत्व और अबाधितत्व-इन पाँच रूपों से अथवा आदि के तीन रूपों से संपन्न होना आवश्यक नहीं; बल्कि सांध्य का अविनाभावी मात्र होना आवश्यक है।


title: न्याय (जैन)

text: जैन न्याय की श्वेतांबर परंपरा में हेत्वाभास के तीन ही भेद माने गए हैं- विरुद्ध असिद्ध तथा व्यभिचारी; किंतु दिगंबर परंपरा में "अकिचिंत्कर" को जोड़कर उनकी संख्या चार कर दी गई है।


title: न्याय (जैन)

text: जीव यह है, जिसमें उपयोग (बोधव्यापार) का उदय हो। बोधव्यापार चैतन्य शक्ति का कार्य है और वह जीव में स्वाभाविक है। जीव की संख्या अनंत है और उसका परिमाण देहव्यापी है।


title: न्याय (जैन)

text: जिसमें बोधव्यापार की उत्पादिका चैतन्यशक्ति नहीं होती वह "अजीव" कहा जाता है। उसके दो भेद हैं - अस्तिकाय एवं अनस्तिकाय। "अस्तिकाय" रूप अजीव के चार भेद हैं - धर्मास्तिकाय अधर्मास्तिकाय, अकाशास्तिकाय और पुद्गलास्तिकाय। अस्तिकाय का अर्थ है - प्रदेशसमूह तथा अवयवसमूह। प्रथम (प्रदेशसमूह) में धर्म, अधर्म और आकाश का तथा दूसरे (अवयवसमूह) में पुद्गलों समावेश है। पदार्थों की गति के निमित्तभूत द्रव्य को "धर्म", उनकी स्थिति के निमित्तभूत द्रव्य को "अधर्म", उन्हें स्थान देने के निमित्तभूत द्रव्य को "आकाश" तथा जीव के जीवन मरण के निमित्तभूत द्रव्य को "पुद्गल" कहा जाता है। "अनस्तिकाय" का एक ही भेद है और वह है काल।


title: न्याय (जैन)

text: जीव को कर्मबंधन में डालनेवाले जीवव्यापार को "आस्रव" कहा जाता है। वह मन, वाक और काय से जनित होने के कारण त्रिविध होता है।


title: न्याय (जैन)

text: आत्मप्रदेशों के साथ कर्मपुद्गलों के संबंध का नाम है - "बंध"। वह मिथादर्शन, अविरति, प्रमाद, कषाय और योग इन पाँच हेतुओं से उत्पन्न होता है।


title: न्याय (जैन)

text: कर्मबंधनों के आत्यंतिक विनाश का नाम है - मोक्ष। सम्यग्दर्शन, सम्यग्ज्ञान एवं सम्यक् चारित्रय के सेवन से उसकी प्राप्ति होती है।


title: न्याय (जैन)

text: जैन न्याय की विस्तृत जानकारी के लिए उमास्वास्ति, समंतभद्र, सिद्धदर्शन, अकलंक, वादिराजसूरि, देवसूर, हेमचंद्र मल्लिषेणसूरि और यशोविजय आदि जैन विद्वानों की रचनाओं का अध्ययन आवश्यक है।


title: न्याय (जैन)

text: जैन न्याय का साहित्य अर्धमागधी, प्राकृत और संस्कृत भाषाओं में प्राप्त होता है, अत: उसके विकासक्रम के परिज्ञानार्थ तथा उसके तत्वों के सम्यक् आकलनार्थ उक्त तीन भाषाओं का ज्ञान अपेक्षित है।


title: राजभवन (हिमाचल प्रदेश)

text: राजभवन शिमला भारत के हिमाचल प्रदेश राज्य के राज्यपाल हिमाचल प्रदेश का आधिकारिक आवास है।हिमाचल प्रदेश राजभवन राज्य की राजधानी शिमला में स्थित है। वर्तमान में बंडारू दत्तात्रेय राज्य के 29वें राज्यपाल हैं।


title: पंजी (मिथिला)

text: मिथिला (भारत और नेपाल दोनों में) के ब्राह्मण एवं मैथिल कर्ण कायस्थ समुदायों की लिखित वंशावली को पंजी या पंजी प्रबन्ध कहते हैं। यह हरिद्वार में प्रचलित हिन्दू वंशावली जैसी ही है।


title: पंजी (मिथिला)

text: पंजीप्रथा का आरम्भ सातवीं सदी में हुआ। इसके अंतर्गत लोगों का वंशवृक्ष रखा जाता था। विवाह के समय इस बात का ध्यान रखा जाता था कि वर पक्ष से सात पीढ़ी और वधू पक्ष से छह पीढ़ी तक उत्पत्ति एक हो। प्रारंभ में यह कंठस्थ था। बाद में स्थानीय स्तर पर कुछ पढ़े-लिखे लोगों ने इसका विवरण रखना शुरू किया। प्रारंभिक छह-सात सौ वर्षों तक यह पूरी तरह व्यवस्थित नहीं हुआ था।


title: पंजी (मिथिला)

text: 1326 ई. में मिथिला के कर्नाट वंशी शासक हरिसिंह देव के शासनकाल में इसे औपचारिक रूप से लिपिबद्ध और संग्रहित किया गया। इसके लिए उन्होंने रघुनंदन राय नामक एक ब्राह्मण को गाँव-गाँव भेजा। उन्होंने स्थानीय लोगों से बात कर उनके वंशवृक्ष के बारे में जानकारी एकत्र की और उसे लिपिबद्ध किया। बाद में भी इसे पीढ़ी दर पीढ़ी अद्यतन किया जाता रहा और अब तक यह कार्य चल रहा है।


title: पंजी (मिथिला)

text: पंजी में 1700 गांवों की चर्चा है। इसमें 180 मूल वास स्थान हैं, जहां आदि पूर्वजों का जन्म हुआ। 1520 मूलक ग्रामों का उल्लेख है, जहां मूल वास स्थान से स्थानांतरित होने के बाद उनके पूर्वज जाकर बसे।


title: पंजी (मिथिला)

text: मिथिला के कर्नाट वंशी शासक हरिसिंह देव के समय मैथिल ब्राह्मणों के साथ साथ उस क्षेत्र में रहनेवाले कायस्थ, भूमिहार, राजपूत, वैश्य वर्ण में शामिल कुछ जातियों के भी पंजी बनने का उल्लेख मिलता है। बाद में अद्यतन नहीं करने के कारण विवाह में इनका उपयोग नहीं हो पाता था जिससे अधिकांश पंजियां नष्ट हो गईं। अब केवल मैथिल ब्राह्मणों और मैथिल कर्ण कायस्थ की पंजी मिलती है। इन दोनों जातियों में वैवाहिक संबंध तय करते समय अभी भी पंजी के सहारे वंशवृक्ष मिलाना आवश्यक माना जाता है। मिलान के बिना विवाह पर हंगामा होने लगता है।


title: कुंजीलाल दूबे

text: पंडित कुंजीलाल दुबे का जन्म 18 मार्च, 1896 में नरसिंहपुर जिले के आमगांव ग्राम में एक सम्भ्रान्त परिवार में हुआ तथा देहावसान 2 जून, 1970 को हुआ। वे बी.ए., एलएल.बी. थे। सन् 1920 में उन्होंने आजीविका के लिए जबलपुर में विधि व्यवसाय प्रारम्भ किया और शीघ्र ही उनकी गणना जबलपुर के विशिष्ट अधिवक्ताओं में होने लगी।


title: कुंजीलाल दूबे

text: वे पंडित मदनमोहन मालवीय की प्रेरणा से हिन्दू महासभा में सम्मिलित हुए। सन् 1924 में उन्हें हिन्दू महासभा की राज्य इकाई का सचिव निर्वाचित किया गया। सन् 1937 में वे कांग्रेस में सम्मिलित हुए और फिर जीवन पर्यन्त कांग्रेस तथा गांधीजी के सिद्धान्तों को समर्पित रहे। सन् 1939 में वे त्रिपुरा में आयोजित अखिल भारतीय कांग्रेस कमेटी के महाधिवेशन की स्वागत समिति के सचिव चुने गए। जनवरी, 1941 में महात्मा गांधी के आव्हान पर वैयक्तिक सत्याग्रह में भाग लिया और उन्हें पुलिस ने हिरासत में ले लिया तथा छः माह की सज़ा दी गई।  जेल से छूटकर वे कांग्रेस के कार्य में लग गए और अगस्त, 1942 में मुम्बई के प्रसिद्ध कांग्रेस अधिवेशन में शामिल हुए।  अधिवेशन समाप्त होने के बाद जब वे मुम्बई से रेल द्वारा जबलपुर लौट रहे थे तब उन्हें भिटोनी रेल्वे स्टेशन पर गिरफ्तार कर लिया गया।  जेल से वे सन् 1944 में छूटे और उसके बाद स्वतंत्र भारत के प्रथम विधान सभा के चुनाव में जबलपुर से निर्विरोध चुने गए। 2 अक्टूबर, 1946 को वे मुख्य संसदीय सचिव बनाए गए। सन् 1952 में वे विधान सभा के लिए पुनः निर्वाचित हुए और उन्हें विधान सभा का अध्यक्ष निर्विरोध चुना गया। वे 1952 से 1967 तक विधान सभा अध्यक्ष पद पर बने रहे। संभवतः भारत के संसदीय इतिहास में इतने लम्बे काल तक कोई भी व्यक्ति विधान सभा का अध्यक्ष नहीं रहा है।


title: कुंजीलाल दूबे

text: वे स्वर्गीय पंडित द्वारका प्रसाद मिश्र तथा पंडित श्यामाचरण शुक्ल के मंत्रि-मण्डल में वित्त मंत्री भी रहे। सन् 1964 में उन्हें भारत सरकार द्वारा पद्मभूषण की उपाधि से अलंकृत किया गया। विधि और ज्ञान के क्षेत्र में की गई सेवाओं के लिए जबलपुर विश्वविद्यालय ने सन् 1965 में एल.एल.डी. की मानद् उपाधि से एवं विक्रम विश्वविद्यालय ने सन् 1967 में डी.लिट. की उपाधि से अलंकृत किया।


title: कुंजीलाल दूबे

text: मध्य प्रदेश शासन, संसदीय कार्य विभाग के अधीन विधान सभा के प्रथम अध्यक्ष पंडित कुंजीलाल दुबे के नाम पर, दिनांक 24.4.1998 को संसदीय विद्यापीठ की स्थापना की गई है। इसका मुख्य उद्देश्य संसदीय पद्धति एवं प्रक्रिया की जानकारी देना है। यह म.प्र. सोसायटी रजिस्ट्रीकरण अधिनियम, 1973 (सन् 1973 का क्रमांक 44) के अधीन पंजीकृत संस्था है, जिसका कार्यालय भूतल, विंध्याचल भवन, भोपाल में है।


title: बहरामपुर

text: बहरामपुर (Berhampore) भारत के पश्चिम बंगाल राज्य के मुर्शिदाबाद ज़िले में स्थित एक शहर है, जो उस ज़िले का मुख्यालय भी है। इसे ब्राहमापुर के नाम से भी जाना जाता था क्योंकि इसकी स्थापना यहाँ कुछ ब्राह्मण परिवारों के बसने से आरम्भ हुई। सन् 1757 में ईस्ट इण्डिया कम्पनी ने यहाँ एक क़िला बनाया और फिर छावनी की स्थापना करी जो सन् 1870 तक सक्रीय रही।


title: मड़ाई

text: मड़ाई या 'दंवरी' या दौंरी (threshing) कृषि की वह प्रक्रिया है जिसमें कटी फसल की फलियों से दाने को विमुक्त किया जाता है। यह कटाई एवं ओसौनी के बीच की प्रक्रिया है। इस क्रिया में कटी फसल को किसी प्रकार इतना झकझोरा जाता है कि उसके पके दाने अलग हो जांय।


title: मड़ाई

text: पहले कटी फसल को किसी सख्त तल के ऊपर बिखेर कर बैल अथवा घोड़ों को वृत्तीय पथ पर उसके ऊपर बार-बार चलाया जाता था जिससे दाने अलग हो जाते थे। आजकल इस कार्य के लिये मशीने भी आ गयीं हैं जिन्हे 'थ्रेशर' कहते हैं। कभी-कभी फसलों को सड़क के ऊपर फैलाकर छोड़ दिया जाता है और उसके ऊपर से आने-जाने वाले विभिन्न गाड़ियों के पहियों से फसल की मड़ाई हो जाती है।


title: त्रिपुरा विधानसभा चुनाव, 2018

text: त्रिपुरा विधानसभा चुनाव, 2018 त्रिपुरा विधानसभा की 60 में से 59 निर्वाचन क्षेत्रों के लिये 18 फरवरी 2018 को संपन्न हुए। माकपा उम्मीद्वार रामेन्द्र नारायण देववर्मा के निधन के कारण चारिलम विधानसभा क्षेत्र में चुनाव 12 मार्च को होंगे। चुनावों की मतगणना 3 मार्च 2018 को होगी।


title: त्रिपुरा विधानसभा चुनाव, 2018

text: वर्तमान त्रिपुरा विधानसभा का कार्यकाल 6 मार्च 2018 को समाप्त हो रहा है। माणिक सरकार के नेतृत्व में वाम मोर्चा त्रिपुरा में 1998 से सरकार में है।


title: त्रिपुरा विधानसभा चुनाव, 2018

text: भारतीय निर्वाचन आयोग ने घोषणा की कि त्रिपुरा चुनाव 18 फरवरी 2018 को एकमात्र चरण में संपन्न होंगे तथा मतगणना 3 मार्च 2018 को होगी।


समुद्री राष्ट्रीय उद्यान, मन्नार की खाड़ी (तमिल:கல்ஃப் ஆஃப் மன்னார் மரைன் நேஷனல் பார்க்) भारत के तमिल नाडु राज्य में रामनाथपुरम जिले में मन्नार की खाड़ी में २१ (अब १९) द्वीपों पर आधारित एक राष्ट्रीय उद्यान है जिसका कुल क्षेत्रफल ६.२३ वर्ग कि॰मी॰ है।


title: खेल कमेंटेटर

text: खेलों का सीधा-सीधा विवरण देने वालों को खेल कमेंटेटर कहा जाता है। कमेंटेटर दो प्रकार के होते हैं , एक रेडियो की कमेंट्री करता है तथा एक टेलिविज़न पर कमेंट्री करता है।


title: खेल कमेंटेटर

text: क्रिकेट कमेंटेटर यह बताता है कि कौन खेल रहा है कितने रन बने है।खेल कॉमेंटेटर को हिंदी में टीकाकार,समीक्षक अथवा समीक्षाकर्ता भी कहते है।


title: खेल कमेंटेटर

text: इस कमेंटेटर का काम है पूरे खेल का आंखों देखा हाल बताना । मोटे तोर पर इसका सबसे बड़ा काम होता है। चल रहे खेल की सारी जानकारी यही प्रदान करता है।


title: खेल कमेंटेटर

text: विश्लेषक मुकाबले से पहले दलो की रणनीति पर चर्चा करता है। और अंत में खूबियों की प्रशंसा और गलतियों की समीक्षा करता है।मुख्य रूप से खेल में क्या होगा उसका ज्ञात करता है।


title: खेल कमेंटेटर

text: इसका काम होता है मैदान का जायज़ा लेना,खिलाड़ियों की सूची बनाना जो यह मुकाबला खेलने वाले है और कोच एवं खिलाड़ियों का इश्तिहार लेना।


title: हिमालय (क़िताब)

text: महादेवी वर्मा द्वारा रचित इस गद्य-संग्रह में हिमालय से संबंधित संस्मरण, रेखाचित्र और निबंधित आलेखों का संग्रह है।


title: दस्तगीर साहिब

text: दस्तगीर साहिब (دستگیر صاحب) भारत के जम्मू व कश्मीर राज्य के श्रीनगर शहर के खानियार इलाके में स्थित एक प्रसिद्ध सूफ़ी तीर्थस्थल है। यह सूफ़ी संत अब्दुल क़ादिर जीलानी से सम्बंधित है क्योंकि यहाँ उनका एक बाल सुरक्षित है, हालांकि वह स्वयं यहाँ कभी नहीं आये थे। उनके इस केश को 'मो-ए-पाक' कहा जाता है (फ़ारसी भाषा में 'मू' या 'मो' शब्द का अर्थ 'बाल' होता है)। दस्तगीर साहिब का निर्माण सन् १८०६ में हुआ था और १८७७ में इसका कुछ विस्तार किया गया। केश के अलावा यहाँ हज़रत अबु बकर द्वारा लिखी गई क़ुरान की भी एक प्रति मौजूद है।


title: दस्तगीर साहिब

text: दस्तगीर साहिब के इर्द-गिर्द चहल-पहल वाला खानियार बाज़ार है। यह इमारत लकड़ी की बनी हुई है और २५ जून २०१२ में इसमें आग लग गई। यहाँ की पवित्र वस्तुएँ एक अग्निरोधक तिजोरी में रखी होने के कारण बिना हानि के बच गई। सरकार ने इसका पुनर्निर्माण करवाने का काम आरम्भ किया है जो २ वर्षों में पूरा करने की योजना है।


title: दस्तगीर साहिब

text: हज़रत अब्दुल क़ादिर जीलानी को ग़ौस-ए-आज़म (غوث اعظم) भी कहते हैं और मान्यता है कि दस्तगीर साहिब में मौजूद पाँच क़ब्रों में से एक उनके एक क़रीबी साथी की है। हर वर्ष यहाँ ग़ौस-ए-आज़म का उर्स (मरण-तिथि) मनाया जाता है, जिसमें कश्मीर-भर से श्रद्धालू हाज़री देने आते हैं। दस्तगीर साहिब में आस्था रखने वालों में केवल मुस्लिम ही नहीं बल्कि अन्य धर्मों के लोग भी शामिल हैं और ये साझा कश्मीरी संस्कृति की विरासत का हिस्सा भी हैं।


title: तालिसपत्र

text: तालिसपत्र, बिरमी या ज़रनब (अंग्रेज़ी: yew, यू) कोणधारी वृक्षों का एक जीववैज्ञानिक कुल है जो पृथ्वी के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी बहुत सी (३० से ज़्यादा) जातियाँ हैं जिनमें से कुछ छोटे पेड़ हैं और कुछ झाड़ियाँ हैं। इनकी बहुत सी टहनियाँ होती हैं जिनपर सदाबहार पत्ते लगे होते हैं। भारतीय उपमहाद्वीप में यह वृक्ष हिमालय क्षेत्र में मिलते हैं।


title: तालिसपत्र

text: इन पेड़ों पर लगे नर कोण बहुत छोटे होते हैं (२ से ५ मिलीमीटर)। मादा कोण भी छोटे होते हैं और उनमें सिर्फ़ एक बीज बनता है। जैसे-जैसे बीज पनपता है उसके बाहर एक छोटे फल जैसा लाल-सुर्ख़ चोला (बीजचोल या ऐरिल) बनता है। यह रसदार और मीठा होता है जिस वजह से चिड़ियाँ इसे बीज समेत खा लेती हैं और फिर दूर-दराज़ के इलाक़ों में बीज गिरा देती हैं। मनुष्यों के लिए तालिसपत्र के बीज बहुत ज़हरीले होते हैं इसलिए इन्हें कभी भी नहीं खाना चाहिए।


title: तालिसपत्र

text: तालिसपत्र बहुत से नामों से जाना जाता हैं जिनमें 'बिरमी', 'भिरमी', 'थोना', 'सुर्ख़दार', 'लौठसल्ला', इत्यादि शामिल हैं।


title: तालिसपत्र

text: तालिसपत्र का प्रयोग आयुर्वेद चिकित्सा में हज़ारों वर्षों से होता आया है। आधुनिक काल में इनके बीजों में मौजूद टैक्सोल (Taxol) नामक ज़हरीले रसायन का प्रयोग कैंसर के इलाज के लिए किया जाता है। दवाईयाँ बनाने के लिए इस रसायन की इतनी मांग है कि हिमालायाई तालिसपत्र के अस्तित्व को ही ख़तरा हो गया है।


title: अमित देशमुख

text: अमित विलासराव देशमुख (जन्म २१ मार्च १९७६) एक राजनेता और भारतीय राष्ट्रीय कांग्रेस के सदस्य हैं, और विलासराव देशमुख के पुत्र हैं। वह महाराष्ट्र विधानसभा में लातूर शहर निर्वाचन क्षेत्र का प्रतिनिधित्व करते हैं। वे अखिल भारतीय कांग्रेस समिति के राष्ट्रीय सचिव हैं। २०१४ में, उन्हें पर्यटन, खाद्य और औषधि प्रशासन, उत्पाद शुल्क, और नई अक्षय ऊर्जा राज्य मंत्री के रूप में नियुक्त किया गया था।२०१९ मे उन्हें वैद्यकीयशिक्षण मंत्री व सांस्कृतिक कॅबिनेट मंत्री के रूप मे नियुक्त किया है| लातूर शहर विधान सभा से व तिसरी बार जीते है


title: युकाटन जलसन्धि

text: यह विश्व की एक प्रमुख जलसन्धि हैं | यह जलसंधि यूकाटन प्रायद्वीप और क्यूबा को अलग करती है,यह जलसंधि मेक्सिको की खाड़ी और कैरेबियन सागर को जोड़ती है


श्री गुरु रामदास जी अन्तर्राष्ट्रीय विमानक्षेत्र जिसे राजा सांसी अंतर्राष्ट्रीय विमानक्षेत्र भी कहा जाता था, अमृतसर में स्थित विमानक्षेत्र है। इसका ICAO कोडहै VIAR और IATA कोड है ATQ। यह एक नागरिक हवाई अड्डा है। यहां कस्टम्स विभाग उपस्थित हाँ है। इसका रनवे पेव्ड है। इसकी प्रणाली यांत्रिक है। इसकी उड़ान पट्टी की लंबाई 9100 फी. है।


title: फॉस्फोरस पेन्टॉक्साइड

text: फॉस्फोरस पेन्टॉक्साइड (Phosphorus pentoxide) एक रासायनिक यौगिक है जिसका अणुसूत्र PO है। किन्तु इसका सामान्य नाम इसके आनुभविक सूत्र PO के आधार पर है। यह सफेद क्रिस्टलीय ठोस, फॉस्फोरिक अम्ल का एनहाइड्राइड है। यह एक शक्तिशाली जल शुष्कक (desiccant) तथा निर्जलीकारक (dehydrating agent) है।


title: कर्पूर चन्द्र कुलिश

text: कर्पूर चन्द्र कुलिश हिन्दी समाचार समूह राजस्थान पत्रिका के संस्थापक थे। वे प्रख्यात कवि एवं लेखक भी थे। उनका जीवन संघर्षशील रहा और उन्होंने हिन्दी के विकास के लिए सराहनीय कार्य किया। उन्हें भारतीय राज्य राजस्थान में हिन्दी पत्रकारिता के जनक के रूप में भी जाना जाता है। कुलिश वर्ष 1956 तक वो राजस्थान के राजनीतिक और कॉर्पोरेट जुड़ाव वाले एक पत्र से जुड़े हुए एक निराश संवाद-दाता थे। 1956 में उन्होंने अपने एक दोस्त से ₹ 500 उधार लिए और उनसे उन्होंने पत्रिका समाचार समूह की स्थापना की। 1986 में वो कार्यभार से मुक्त हुए तब तक पत्रिका समूह को राजस्थान का सबसे अग्रणी समाचार पत्र बना चुके थे।


title: कर्पूर चन्द्र कुलिश

text: कुलिश का जन्म वर्ष 1926 में राजस्थान के टोंक जिले की मालपुरा तहसील के सोडा नामक ग्राम में हुआ। उन्होंने एक समाचार पत्र में कार्य करना आरम्भ किया।


title: कर्पूर चन्द्र कुलिश

text: कुलिश को पत्रकारिता के क्षेत्र में उनके कार्यो के लिए विभिन्न पुरस्कारों से सम्मनित किया गया। १९८७ में भारतीय भाषाओं में उत्कृष्ठ योगदानों के लिए उन्हें १९९० में बीडी गोयनका पुरस्कार से सम्मानित किया गया।


title: बीदर सल्तनत

text: सल्तनत की स्थापना 1492 में क़ासिम बारीद द्वारा की गई थी, जो तुर्की के पूर्व गुलाम थे। वह बहमनी सुल्तान मुहम्मद शाह तृतीय की सेवा में शामिल हुए। उन्होंने अपने पेशे की शुरुआत "सर-नौबत के" रूप में "की थी," लेकिन बाद में बहमनी सल्तनत के "मिर-जुमला" (प्रधानमंत्री) बन गए। महमूद शाह बहमनी (शा.1482 - 1518) के शासनकाल के दौरान, वह वास्तविक शासक बन गया।


title: बीदर सल्तनत

text: 1504 में उनकी मृत्यु के बाद, उनके बेटे आमिर बारिद प्रधानमंत्री बने और बहमनी सल्तनत के प्रशासन को नियंत्रित किया। 1518 में महमूद शाह बहमनी की मृत्यु के बाद, उन्हें एक के बाद एक चार सुल्तानों ने प्रतिस्थापित किया, लेकिन वे सभी अमीर बरीद के हाथों की कठपुतली ही बने रहे।


title: बीदर सल्तनत

text: जब 1527 में अंतिम बहमनी शासक कलीमुल्ला बीदर भाग गया, तो अमीर बारिद व्यावहारिक रूप से स्वतंत्र हो गए। लेकिन उन्होंने कभी कोई शाही पदवी नहीं ली।


title: बीदर सल्तनत

text: 1542 में, उसका बेटा अली बारिद शाह उत्तराधिकारी बना, जिसने पहली बार "शाह" का शाही शीर्षक धारण किया। अली बारिद जनवरी, १५६५ में विजयनगर साम्राज्य के खिलाफ तालिकोटा की लड़ाई में अन्य दक्कन सुल्तानों के साथ मिला हुआ था।


title: बीदर सल्तनत

text: 1580 में उनकी मृत्यु के बाद, अली बारिद को उनके बेटे इब्राहिम बारिद द्वारा प्रतिस्थापित किया गया, जिन्होंने 1587 में अपनी मृत्यु तक सात साल तक शासन किया। उसके बाद उसके छोटे भाई कासिम बारिद II उत्तराधिकारी बन। १५९१ में उसकी मृत्यु के बाद, उसके नवजात पुत्र अली बारिद द्वितीय को गद्दी पर बैठाया गया, जिसे जल्द ही उसके एक रिश्तेदार अमीर बारिद द्वितीय ने हटा दिया। उसे भी 1601 में, उसके एक रिश्तेदार मिर्जा अली बारिद द्वारा हटा दिया गया था।


title: बीदर सल्तनत

text: 1609 में, मिर्ज़ा अली बारीद अंतिम शासक, अमीर बारिड तृतीय द्वारा प्रतिस्थापित किया गया, जिसने 1616 में मलिक अंबर के नेतृत्व में मुगलों के खिलाफ लड़ाई लड़ी थी। 1619 में, वह बीजापुर के सुल्तान इब्राहिम आदिल शाह II से हार गया था। बीदर को बीजापुर सल्तनत द्वार अधिकृत कर लिया गया। अमीर बरिद तृतीय और उनके बेटों को बीजापुर लाया गया और उन्हें "निगरानी में" रखा गया।


title: बीदर सल्तनत

text: बीदर सल्तनत ने बीदर किले में काफी कुछ जोड़ा है। उनकी कब्रें बीदर में भी स्थित हैं। शासकों ने इन इमारतों के निर्माण के लिए हिंदू वास्तुकारों और इंजीनियरों को नियुक्त किया, जिसके परिणामस्वरूप इस काल की वास्तुकला के भीतर कुछ हिंदू विशेषताओं का समामेलन दिखाई पड़ता है।


title: मोटूरि सत्यनारायण

text: मोटूरि सत्‍यनारायण (२ फरवरी १९०२ - ६ मार्च १९९५) दक्षिण भारत में हिन्दी प्रचार आन्दोलन के संगठक, हिन्दी के प्रचार-प्रसार-विकास के युग-पुरुष, महात्मा गांधी से प्रभावित एवं गाँधी-दर्शन एवं जीवन मूल्यों के प्रतीक, हिन्दी को राजभाषा घोषित कराने तथा हिन्दी के राजभाषा के स्वरूप का निर्धारण कराने वाले सदस्यों में दक्षिण भारत के सर्वाधिक महत्त्वपूर्ण व्यक्तियों में से एक थे। वे दक्षिण भारत हिन्दी प्रचार सभा, राष्ट्रभाषा प्रचार समिति, वर्धा तथा केन्द्रीय हिन्दी संस्थान के निर्माता भी हैं। सन १९४७ तक आप भारतीय संविधान सभा के सदस्य रहे।


title: मोटूरि सत्यनारायण

text: श्री मोटूरि सत्यनारायण का जन्म आन्ध्र प्रदेश के कृष्णा जिले के दोण्डपाडु ग्राम में हुआ था। प्राथमिक शिक्षा के बाद उन्होने मछलीपत्तनम के नेशनल कॉलेज से अंग्रेजी, तेलुगु और हिन्दी की शिक्षा ली। उन्होने इन तीनों भाषाओं में में धाराप्रवाह बोलने की क्षमता अर्जित कर ली। इसके बाद उन्होने एक स्वयंसेवक के रूप में दक्षिण भारत हिन्दी प्रचार सभा को अपनी सेवाएँ देना शुरू की और धीरे-धीरे इसके सचिव एवं मुख्य-सचिव भी बने। सन १९३६ से १९६१ तक उनका एक प्रमुख कर्य दक्षिण भारत में हिन्दी का प्रचार करना रहा। उनक विवाह सूर्यकान्ता देवी से हुआ। उनके तीन पुत्र और चार पुत्रियाँ उत्पन्न हुईं।


title: मोटूरि सत्यनारायण

text: सन् 1940 से 1942 ई0 तक भारत में महात्मा गांधी के नेतृत्व में व्यक्तिगत सत्याग्रह और भारत छोड़ो आन्दोलन चला। उस काल में हिन्दी का प्रचार-प्रसार करना स्वाधीनता-आन्दोलन का अविभाज्य अंग था। वे दक्षिण में स्वाधीनता आन्दोलन एवं हिन्दी का प्रचार-प्रसार परिपूरक थे। आन्दोलन में भाग लेने के कारण उन्हें बन्दी बनाया गया। मोटूरि सत्यनारायण जी ने जेल में रहकर हिन्दी प्रचार का कार्य जारी रखा। जेल से मुक्त होने पर आपने हिन्दी के प्रचार-प्रसार के लिए अनेक योजनाएँ बनाईं। इन योजनाओं में केन्द्रीय हिन्दी शिक्षण मंडल योजना, दक्षिण के साहित्य की प्रकाशन योजना एवं कला भारती की योजना आदि सर्वविदित हैं।


title: मोटूरि सत्यनारायण

text: दक्षिण भारत हिन्दी प्रचार सभा के प्रचार संगठक, आंध्र-प्रान्तीय शाखा के प्रभारी, मद्रास (चेन्नै) की केन्द्र सभा के परीक्षा मंत्री, प्रचारमंत्री, प्रधानमंत्री (प्रधान सचिव), राष्ट्रभाषा प्रचार समिति, वर्धा के प्रथम मंत्री, भारतीय संविधान सभा के सदस्य, राज्यसभा के मनोनीत सदस्य (प्रथम बार-१९५४ में), केन्द्रीय हिन्दी संस्थान के संचालन के लिए सन १९६१ में भारत सरकार के शिक्षा एवं समाज कल्याण मंत्रालय द्वारा स्थापित ‘केन्द्रीय हिन्दी शिक्षण मण्डल' के प्रथम अध्यक्ष, राज्य सभा के दूसरी बार मनोनीत सदस्य, केन्द्रीय हिन्दी शिक्षण मण्डल के दूसरी बार अध्यक्ष (१९७५ से १९७९)। उन्होने विज्ञानसंहिता नामक एक ग्रन्थ की रचना भी की। वे प्रयोजनमूलक हिन्दी के विचार के जनक थे।


title: मोटूरि सत्यनारायण

text: भारत सरकार, अनेक विश्‍वविद्‌यालयों, दक्षिण भारत की हिन्‍दी प्रचार-प्रसार की संस्‍थाओं एवं केन्‍द्रीय हिन्‍दी संस्‍थान द्वारा सम्‍मानित।


title: मोटूरि सत्यनारायण

text: ३. हिन्दी प्रचार-प्रसार एवं हिन्दी शिक्षण-प्रशिक्षण के क्षेत्र में उल्‍लेखनीय कार्य के लिए ‘गंगा शरण सिंह पुरस्कार' प्राप्त विद्वानों में सर्वप्रथम है।


title: मोटूरि सत्यनारायण

text: ४. उनके सम्मान में केंद्रीय हिन्दी संस्थान द्वारा प्रति वर्ष, भारतीय मूल के किसी विद्वान को विदेशों में हिंदी प्रचार-प्रसार में उल्लेखनीय कार्य के लिए, 'पद्मभूषण डॉ॰ मोटूरि सत्यनारायण पुरस्कार' से सम्मानित किया जाता है।


title: सत्यता सारणी

text: सत्य सारणी () तर्कशास्त्र में उपयोग होने वाली एक गणितीय सारणी है जो विशेषतः बूलीय बीजगणित, बूलीय फलन और प्रतिज्ञप्तिक कलन में सम्बंध स्थापित करता है जिससे प्रत्येक फलनीय तर्क के लिए तार्किक व्यंजकों के फलनीय मान प्राप्त किये जा सकें। सामान्यतः सत्य सारणी का उपयोग यह बताने के लिए किया जाता है कि प्रतिज्ञप्तिक व्यंजक सभी वैध निविष्ट मानों के लिए सत्य है जिसे तार्किक वैधता कहते हैं।


title: सत्यता सारणी

text: तार्किक तत्समक वह संक्रिया है जिसमें संक्रिया मान इकाई होता है अर्थात प्रास्ताविकी का मान एक होता है जिसकी संक्रिया से सत्य मान सत्य रहता है और मिथ्या मान मिथ्या ही रहता है।


title: सत्यता सारणी

text: तार्किक निषेद वह संक्रिया है जो निविष्ट मान का निर्गम उल्टा होता है अर्थात सत्य निविष्ट के लिए निर्गम मिथ्या और मिथ्या निविष्ट मान के संगत निर्गत मान सत्य होता है।


title: सत्यता सारणी

text: निम्न लिखित सत्य सारणी उन सभी १६ फलनों को परिभाषित करती है जो २ चरों के मध्य परिभाषित किये जा सकते हैं (यहाँ P तथा Q बुलीय चर हैं):


title: कृष्णा (1996 फ़िल्म)

text: कॄष्णा 1996 में बनी दीपक शिवदसानी द्वारा निर्देशित हिन्दी भाषा की एक्शन फ़िल्म है। सुनील शेट्टी, करिश्मा कपूर, ओम पुरी, शक्ति कपूर, टीनू आनंद और कुलभूषण खरबंदा मुख्य कलाकार हैं। फिल्म बॉक्स ऑफिस पर मामूली सफलता थी। फिल्म का संगीत "झांझरिया" जैसे हिट गाने के साथ भी लोकप्रिय था।


title: कृष्णा (1996 फ़िल्म)

text: कृष्णा (सुनील शेट्टी) अपराध की दुनिया में एक नया नाम है। उसके कारनामे राजा (शक्ति कपूर) का ध्यान आकर्षित करते हैं जो एक मृत अंडरवर्ल्ड डॉन का उत्तराधिकारी हैं। एक और डॉन भुजंग राव, उर्फ भाउ (मोहन जोशी) की दया पर राजा को छोड़ दिया जाता है। राजा भुजंग और उसके रवैये से चिढ़ता है और कृष्णा के आगे हाथ बढ़ाता है। जो प्रस्ताव को स्वीकार करता है। इस बीच, एक क्लब नर्तक रश्मि (करिश्मा कपूर) अपने प्रेमी सुनील की मृत्यु पर शोक कर रही है। सुनील एक पायलट था और कृष्णा के जैसे दिखता था। वह अपने प्रशिक्षण सत्र के दौरान मर गया था। रश्मि इस बात पर विश्वास करती है कि सुनील वापस आएगा।


title: तृतीयक वर्ण

text: किसी वर्ण दिक में तृतीयक वर्ण (tertiary color) या मध्यवर्ती वर्ण (intermediate color) ऐसा रंग (वर्ण) होता है जिसे एक प्राथमिक वर्ण के पूर्ण घनीकरण को किसी अन्य प्राथमिक वर्ण के अर्ध घनीकरण से मिलाया जाता है। इसमें अन्य प्राथमिक वर्ण को नहीं मिलाया जाता।


title: बुर्जिला दर्रा

text: बुर्जिला दर्रा हिमालय का एक प्रमुख दर्रा हैं। जम्मू-कश्मीर में स्थित यह दर्रा श्रीनगर को गिलगित से जोड़ता है।


title: पारिजात (लेखिका)

text: पारिजात एक नेपाली लेखिका थीं। उनका असली नाम विष्णु कुमारी वाइबा (वाइबा तमांग की एक उपसमूह है) था। सृजन के दौरान वे अपने नाम के साथ उपनाम के रूप में पारिजात (पारिजात एक प्रकार के सुगंधित चमेली के फूल का नाम है) का प्रयोग किया करते थे। धीरे-धीरे उनका यह नाम नेपाली साहित्य में मील का पत्थर बनता चला गया। उनकी रचना सिरीस को फूल (ब्लू छुई मुई) सर्वाधिक चर्चित रचनाओं में से एक है, जो भारत, नेपाल सहित कुछ अंग्रेजी भाषी देशों में कुछ कॉलेजों के साहित्य के पाठ्यक्रम में रूपांतरित किया गया है।


title: पारिजात (लेखिका)

text: पारिजात दार्जिलिंग के पहाड़ी स्टेशन, जो अपनी चाय बागानों के लिए विख्यात है, में 1937 में पैदा हुयी थीं। जब वह काफी छोटी थी तब उनकी माँ अमृत मोक्तन का देहावसान हो गया। ऐसी परिस्थिति में पारिजात की परवरिश उनके नाना डॉ॰ के.एन.वाइबा द्वारा की गयी, जो एक मनोवैज्ञानिक थे।


title: पारिजात (लेखिका)

text: जहां पारिजात का जन्म हुआ वह शहर दार्जिलिंग उस समय नेपाली भाषा, संस्कृति और साहित्य का एक प्रमुख केंद्र था। हालांकि आज भी दार्जिलिंग नेपाली लोगों का निवास है और नेपाली भाषा, संस्कृति तथा साहित्य के एक प्रमुख केंद्र के रूप में जाना जाता है। नेपाल के साथ एक करीबी रिश्ता साझा करने के साथ-साथ यह शहर साहित्य के विकास में भी एक प्रभावशाली भूमिका निभाई है। यही कारण है, कि तमाम जटिलताओं के वाबजूद पारिजात का बचपन नेपाल और नेपाली साहित्य से जुड़ा रहा और एक सशक्त लेखिका के रूप में उन्हें अपनी पहचान बनाने में उनकी मदद करता रहा।


title: पारिजात (लेखिका)

text: पारिजात ने दार्जिलिंग में अपनी स्कूली शिक्षा का हिस्सा पूरा करने के बाद 1954 में काठमांडू, नेपाल चली आयी, जहां पद्मा कन्या स्कूल में उन्होने अपनी स्कूली शिक्षा पूरी की और आर्ट्स में स्नातक की डिग्री ली। 26 साल की उम्र में, जल्दी ही शारीरिक रोगों से पीड़ित होने के कारण वे आगे की शिक्षा प्राप्त नहीं कर सकीं। उनके लकवाग्रस्त हो जाने के कारण उनकी देखरेख लंबे समय तक उनकी बहन ने किया।


title: पारिजात (लेखिका)

text: पारिजात की पहली कविता 1959 में, धार्त द्वारा प्रकाशित किया गया था। आकांक्षा, पारिजात की कविता और बाइसलु वर्तमान सहित उनके तीन कविता संग्रह प्रकाशित है। उनकी पहली लघु कहानी मैले नजनमाएको चोरो थी। वे नेपाल में एक सशक्त उपन्यासकार के रूप में जानी जाती है। उन्होने दस उपन्यास लिखे, जीनामे से सिरीस को फूल सर्वाधिक लोकप्रिय रचनाओं में से एक है। उन्हें 1965 में इसी उपन्यास के लिए मदन पुरस्कार से सम्मानित किया गया था। इसके अलावा उन्हें सर्वश्रेष्ठ पाण्डुलिपि पुरस्कार, गंडकी बसुन्ब्धारा पुरस्कार आदि से भी अलंकृत किया गया। सिरीस को फूल उनके द्वारा नेपाली साहित्य के महत्वपूर्ण सृजन में से एक माना जाता है।


title: पारिजात (लेखिका)

text: वे त्रिभुवन विश्वविद्यालय के निर्वाचित सदस्य और रलफ़ा साहित्य आंदोलन का एक हिस्सा थी। उन्होने प्रगतिशील एसआईएल लेखन संघ की स्थापना में महत्वपूर्ण भूमिका निभाई और अखिल नेपाली महिला मंच, बांदी सहायता नियोग और नेपाल मानव अधिकार संगठन के लिए भी काम किया। वे अविवाहित रहीं और शारीरिक विकलांगता के वाबजूद सृजनधर्मिता को लगातार जारी रखा। 1993 में उनकी मृत्यु हो गई।


title: रघु शर्मा

text: डॉ॰ रघु शर्मा एक भारतीय राजनीतिज्ञ तथा गुजरात प्रदेश व दमन दीव कांग्रेस प्रभारी है वे पूर्व में चिकित्सा एवं स्वास्थ्य मंत्री, राजस्थान सरकार रहे हैं तथा राजस्थान विधानसभा में केकड़ी से विधायक हैं, वे पूर्व में अजमेर लोकसभा क्षेत्र से सांसद रहे हैं | वे भारतीय राष्ट्रीय कांग्रेस के राजनेता हैं |


title: थॉमस पेन

text: थॉमस पेन (अंग्रेज़ी: Thomas Paine, जन्म: 9 फ़रवरी 1737, देहांत: 8 जून 1809) एक लेखक, अविष्कारक, बुद्धिजीवी, क्रांतिकारी और संयुक्त राज्य अमेरिका के राष्ट्रपिताओं में से एक थे। उनका जन्म इंग्लैण्ड के नॉर्फ़क काउंटी (ज़िले) के थ़ॅटफ़र्ड शहर में हुआ था और सन् 1774 में वे इंग्लैण्ड छोड़ अमेरिका में जा बसे। उन्होंने सन् 1776 की अमेरिकी क्रांति में अहम भूमिका निभाई। उन्होने अमेरिका में क्रांति की उठती लहर को अपनी लिखाई के ज़रिये अपनी राजनैतिक सोच का ढाँचा दिया। उनकी दो सब से प्रभावशाली लिखईयाँ थीं -


title: थॉमस पेन

text: "कॉमन सॅन्स" अमेरिका में स्वतंत्रता के लिए जागरूकता लाने में इतनी कामयाब हुई के जॉन ऐडम्स (अमेरिका के दूसरे राष्ट्रपति) ने कहा के "कॉमन सॅन्स के लेखक की क़लम के बिना वाशिंगटन का तलवार उठाना बेकार जाता"।


title: 1866 का उड़ीसा अकाल

text: 1866 के उड़ीसा अकाल ने भारत के पूर्वी तट पर मद्रास प्रैज़िडन्सी के उत्तर वाले क्षेत्र को प्रभावित किया। यह क्षेत्र 180,000 वर्ग मील का था और इसकी आबादी 4,75,00,000 थी। अकाल का प्रभाव, हालांकि, उड़ीसा (अब ओडिशा) में सर्वाधिक था, जो उस समय की सीमित परिवहन सुविधाओं के कारण शेष भारत से कटा हुआ था। इस अकाल ने ओडिशा की एक तिहाई आबादी को मार डाला।


title: 1866 का उड़ीसा अकाल

text: 1865 में वर्षा में कमी के साथ, भोजन की कमी के कारण पैदावार में गिरावट आई। बंगाल के राजस्व विभाग ने स्थिति की गंभीरता नहीं भाँप पाया और अकाल से निपटने के लिए पर्याप्त तैयारी नहीं की। मई 1866 में अकाल की गंभीरता का एहसास होने के बाद, ब्रिटिश सरकार ने राहत कार्य की व्यवस्था की। खराब मौसम से उड़ीसा में समुद्र के किनारे भोजन करने के प्रयास में देरी हुई। उड़ीसा के समुद्र तट पर भेज दी जाने वाली खाद्य आपूर्ति परिवहन की कमी के कारण उड़ीसा के आंतरिक इलाकों में नहीं भेजी जा सकी। अकाल से निपटने के लिए औपनिवेशिक शासकों द्वारा आयात किए गए 10,000 टन चावल लोगों तक सितंबर 1866 में पहुंच पाए। तब तक अकेले उड़ीसा में दस लाख लोग भुखमरी और महामारी से मर चुके थे। दो वर्षों में पूरे क्षेत्र में कुल चालीस से पचास लाख लोग अकाल से मारे गए।


title: 1866 का उड़ीसा अकाल

text: सरकार ने अगले साल 40,000 टन चावल का आयात किया, जिससे उम्मीद थी कि अकाल पर नियंत्रण पा लिया जाएगा। लेकिन 1866 और 1867 में मानसून कम ही रहा, और पैदावार इतनी अधिक थी कि 1868 में अकाल समाप्त हो गया। सरकार ने अकाल राहत कार्यों पर कुल 95 लाख खर्च किए।


title: 1866 का उड़ीसा अकाल

text: 19 वीं सदी के अन्य सभी भारतीय अकालों की तरह इसमें भी पहले सूखा पड़ा था। इस क्षेत्र की आबादी जीवन-निर्वाह के लिए रबी (सर्दी) की चावल की फसल पर निर्भर थी, हालांकि 1865 की मानसून-वर्षा समय से पहले ही समाप्त हो गई। इसके अलावा, बंगाल के राजस्व बोर्ड ने उन लोगों की संख्या का गलत अनुमान लगाया जिन्हें मदद की आवश्यकता थी। इसके अलावा बोर्ड फ़सल की ग़लत क़ीमतों द्वारा भी गुमराह हुआ था। नतीजतन, जैसे-जैसे भोजन का भंडार कम होने लगा, मई 1866 के अंत तक स्थिति गंभीर हो चुकी थी, और तब तक मानसून शुरू हो चुका था।


title: 1866 का उड़ीसा अकाल

text: खराब मौसम के कारण भोजन को अलग-थलग करने के प्रयास में बाधा आ रही थी, और जब कुछ शिपमेंट ओडिशा के तट पर पहुंच गए, तो उन्हें अंतर्देशीय नहीं ले जाया जा सका। ब्रिटिश भारत सरकार ने कुछ 10,000 टन चावल का आयात किया, जो सितंबर में केवल प्रभावित आबादी तक पहुंच गया। हालांकि कई लोग भुखमरी से मर गए, और अधिक मौतें मानसून से पहले और मलेरिया के बाद हैजा से हुईं। अकेले ओडिशा में, कम से कम 1 मिलियन लोग, आबादी का एक तिहाई, 1866 में मर गया, और कुल मिलाकर क्षेत्र में लगभग 4 से 5 मिलियन लोगों की दो साल की अवधि में मृत्यु हो गई।


title: 1866 का उड़ीसा अकाल

text: 1866 की भारी बारिश ने बाढ़ का कारण बना जिसने निचले इलाकों में चावल की फसल को नष्ट कर दिया। नतीजतन, अगले वर्ष में, फिर से फ़सल की कमी होने की उम्मीद की गई। ब्रिटिश भारत सरकार ने सामान्य मूल्य से लगभग चार गुना क़ीमत पर 40,000 टन चावल का आयात किया। हालांकि, इस बार उन्होंने जरूरत से ज़्यादा चावल मँगवा लिया, और 1867 के ग्रीष्मकालीन मानसून के बाद केवल इसका आधा हिस्सा ही प्रयोग में लाया जा सका। इसके बाद 1868 में अच्छी फसल होने के कारण अकाल समाप्त हो गया। अकाल के दो वर्षों में, ब्रिटिश सरकार ने 35 मिलियन यूनिट (1 यूनिट मतलब प्रति दिन एक व्यक्ति) के लिए अकाल राहत पर लगभग 95,00,000 रुपये खर्च किए। हालाँकि इस लागत का एक बड़ा हिस्सा आयातित अनाज के महँगे होने की वजह से था।


title: 1866 का उड़ीसा अकाल

text: ब्रिटिश शासकों द्वारा इस अकाल से सीखे गए सबक में "संचार के पर्याप्त नेटवर्क को विकसित करने का महत्व" और "आपदा का पूर्वानुमान लगाने की आवश्यकता" शामिल थे। भारतीय अकाल संहिताओं को धीरे-धीरे विकसित किया गया था, जिसे "मानसून की विफलता, या अन्य चेतावनी-संकेत के रूप में जल्द से जल्द लागू करने के लिए डिज़ाइन किया गया था, एक संभावित कमी का संकेत"। इस नए दृष्टिकोण की एक प्रारंभिक सफलता 1873-74के बिहार अकालमें देखी गई जब सर रिचर्ड टेम्पल के तहत अकाल राहत के परिणामस्वरूप लगभग सभी मृत्यु दर से बचा गया।


title: 1866 का उड़ीसा अकाल

text: अकाल ने शिक्षित भारतीयों को भारत पर ब्रिटिश शासन के दुशप्रभाव के बारे में जागृत किया। उड़ीसा के अकाल पड़ने के बावजूद इस दौरान भारत ने ग्रेट ब्रिटेन को 20 करोड़ पाउंड से अधिक चावल का निर्यात किया जबकि 10 लाख से अधिक लोग भारत में ही भूखे मर रहे थे। इस तथ्य ने अकाल के कारण भारतीय राष्ट्रवादियों को नाराज कर दिया। दादाभाई नौरोजी ने इसे ड्रेन थ्योरी विकसित करने के लिए सबूत के रूप में इस्तेमाल किया, यह विचार कि ब्रिटेन की मंशा "भारत को बाहर जीवनभर चूसकर" खुद को समृद्ध करने की थी।


title: गेड़ी

text: भारतीय राज्य छत्तीसगढ़ का एक लोक नृत्य है। इसमें नृत्य करने वाले कलाकार अथवा लोग बांस की लकड़ियों को अपने पैरों से बांधकर उनपर खड़े हो जाते हैं और इसके साथ शारीरिक संतुलन बनाये रखते हुये पद संचालन करते हैं। छत्तीसगढ़ के बस्तर क्षेत्र के मारिया गौड़ आदिवासी अपने नृत्यों के लिए बहुत जाने जाते हैं। प्राय: गेड़ी नृत्य सावन माह में होता है। नृत्य करने वाले नर्तकों की कमर में कौड़ी से जड़ी पेटी बंधी होती है। पारम्परिक लोकवाद्यों की थाप के साथ ही यह नृत्य ज़ोर पकड़ता जाता है। इस नृत्य के वाद्यों में मांदर, शहनाई, चटकुला, डफ, टिमकी तथा सिंह बाजा प्रमुख हैं।


title: सौभरि

text: भागवत में इनका वृत्त वार्णित है । एक दिन यमुना में एक मत्स्य को मछलियों से भोग करते देखकर इनमें भी भोगलालसा उत्पन्न हुई । ये सम्राट मान्धाता के पास पहुँचे, जिनके पचास कन्याएँ थीं । ऋषि ने उनसे अपने लिये एक कन्या माँगी । मान्धाता ने उत्तर दिया कि यदि मेरी कन्याएँ स्वयंवर में आपको वरमाला पहना दें, तो आप उन्हें ग्रहण कर सकते हैं । सौभरि ने समझा कि मेरी बुढ़ौती देखकर सम्राट् ने टाल-मटोल की है । पर मैं अपने आपको ऐसा बनाऊँगा कि राजकन्याओं की तो बात ही क्या, देवांगनाएँ भी मुझे वरण करने को उत्सुक होंगी । तपोबल से ऋषि का वैसा ही रूप हो गया । जब वे सम्राट् मांधाता के अंतःपुर में पहुँचे, तब राजकन्याएँ उनका दिव्य रूप देख मोहित हो गई और सब ने उनके गले में वरमाल्य डाल दिया । ऋषि ने अपनी मंत्रशक्ति से उनके लिये अलग अलग पचास भवन बनवाए और उनमें बाग लगवाए । इस प्रकार ऋषि जी भोगविलास में रत हो गए और पचास पत्नियों से उन्होंने पाँच हजार पुत्र उत्पन्न किए । वह्वयाचार्य नामक एक ऋषि ने इनको इस प्रकार भोगरत देख एक दिन एकान्त में बैठकर समझाया कि यह आप क्या कर रहे हैं । इससे तो आपका तपोतेज नष्ट हो रहा है । ऋषि को आत्मग्लानि हुई । वे संसार त्याग भगवच्चिंतन के लिये वन में चले गए । उनकी पत्नियाँ उनके साथ ही गईं । कठोर तपस्या करने के उपरांत उन्होंने शरीर त्याग दिया और परब्रह्म में लीन हो गए । उनकी पत्नियों ने भी उनका सहगमन किया ।


title: अल ग़ज़ाली

text: अबू हामिद मुहम्मद इब्न मुहम्मद अल-गज़ाली (; ; c. 1058–1111), पश्चिम में अल-ग़ज़ाली या अलगाज़ेल के नाम से मशहूर, एक मुस्लिम तत्वग्नानी, सूफ़ी जो पर्शिया से थे।


title: अल ग़ज़ाली

text: इस्लामी दुनिया में हज़रत मुहम्मद के बाद अगर कोई मुस्लिम समूह को आकर्शित किया या असर रुसूक़ किया तो वो अल-ग़ज़ाली' हैं। इस्लामी समूह में अल-ग़ज़ाली' को मुजद्दिद या पुनर्व्यवस्थीकरण करने वाला माना जाता है। इस्लामी समूह में माना जाता है कि हर शताब्द में एक मुजद्दिद जन्म लेते है, मुस्लिम समूह को धर्ममार्ग पर प्रेरेपित और उत्तेजित करते हैं। इन के कार्य और रचनाएं इतनी प्रबावशाली हैं कि लोग इन को "हुज्जतुल इस्लाम" (इस्लाम का सबूत) कहा करते हैं।


title: नवाब वाजिद अली शाह प्राणी उद्यान

text: नवाब वाजिद अली शाह प्राणी उद्यान अथवा लखनऊ चिड़ियाघर उत्तर प्रदेश की राजधानी लखनऊ में स्थित प्रदेश का सबसे पुराना चिड़ियाघर है। 1921 में स्थापित हुआ यह चिड़ियाघर 29 हैक्टेयर में फैला हुआ है।


title: रानिल विक्रमसिंघे

text: रनिल विक्रमसिंह, (, ; जन्म 24 मार्च 1949) श्रीलंका के राजनेता हैं जो श्रीलंका के 9वें राष्ट्रपति हैं। उनका प्रधानमंत्री के रूप में कार्यकाल ९ जनवरी २०१५ से २६ अक्टूबर २०१८ तक रहा।


title: मिहराब

text: मिहराब (अरबी : محراب miḥrāb, बहुवचन : محاريب महारीब) एक मस्जिद की दीवार में एक अर्धचालक आला है जो कि क़िब्ला को इंगित करता है; अर्थात्, मक्का में काबा की दिशा और इसलिए प्रार्थना करते समय मुस्लिमों को इस की तरफ मुंह करना चाहिए। जिस दीवार में एक मिहराब प्रकट होता है उसको " क़िब्ला दीवार" कहा जाता है।


title: मिहराब

text: मिहराब को मिम्बर से भ्रमित नहीं किया जाना चाहिए, जो उठाया मंच है जिसमें से इमाम (प्रार्थना का नेता) मंडली को संबोधित करता है। मिहराब मिम्बर के बाईं ओर स्थित है।


title: मिहराब

text: मिहराब शब्द का मूल रूप से एक गैर-धार्मिक अर्थ था और बस घर में एक विशेष कमरा दर्शाया गया था; उदाहरण के लिए, एक महल में सिंहासन कक्ष। फाथ अल-बारी (पृष्ठ 458), दूसरों के अधिकार पर, सुझाव देता है कि मिहराब "राजाओं का सबसे सम्माननीय स्थान" और "स्थानों का मालिक, सामने और सबसे सम्माननीय" है। इस्लाम में मस्जिद (पृष्ठ 13), अरबी स्रोतों के अलावा, थिओडोर नोल्डके और अन्य लोगों को मूल रूप से एक सिंहासन कक्ष का संकेत देने के लिए मिहराब माना जाता है।


title: मिहराब

text: इस शब्द को बाद में इस्लामिक पैगंबर मुहम्मद ने अपने निजी प्रार्थना कक्ष को दर्शाने के लिए उपयोग किया था। कमरे के अतिरिक्त आसन्न मस्जिद तक पहुंच प्रदान की गई, और पैगंबर इस कमरे के माध्यम से मस्जिद में प्रवेश करेगा। मिहराब का यह मूल अर्थ - यानी घर में एक विशेष कमरा के रूप में - यहूदी धर्म के कुछ रूपों में संरक्षित है जहां मिहराब के कमरे निजी पूजा के लिए उपयोग किए जाते हैं। कुरान (xix.11) में, मिहराब शब्द एक अभयारण्य / पूजा की जगह को संदर्भित करता है।


title: मिहराब

text: उथमान इब्न अफ़ान (आर 644-656) के शासनकाल के दौरान, ख़लीफ़ा ने मदीना में मस्जिद की दीवार पर एक संकेत पोस्ट करने का आदेश दिया ताकि तीर्थयात्रियों को आसानी से उस दिशा की पहचान कर सकें जिसमें उनकी प्रार्थनाओं को संबोधित किया जाए (यानी मक्का)। हालांकि संकेत दीवार पर सिर्फ एक संकेत था, और दीवार खुद ही फ्लैट बना रही थी। इसके बाद, अल-वालिद इब्न अब्द अल-मलिक (अल-वालिद प्रथम, आर 705-715) के शासनकाल के दौरान, अल-मस्जिद अल- नाबावी (पैगंबर की मस्जिद) का पुनर्निर्माण किया गया और मदीना के राज्यपाल (वाली), उमर इब्न अब्दुल अज़ीज़ ने आदेश दिया कि किबला दीवार (जो मक्का की दिशा की पहचान करता है) को नामित करने के लिए एक जगह बनाई जाए, और यह इस जगह में था कि उथमान का संकेत रखा गया था।


title: मिहराब

text: आखिरकार, आला को क्यूबाला दीवार की पहचान करने के लिए सार्वभौमिक रूप से समझा गया, और इसलिए अन्य मस्जिदों में एक विशेषता के रूप में अपनाया गया। एक संकेत अब आवश्यक नहीं था।


title: मिहराब

text: कुरानिक मार्ग (xix.11) जो मिहिब को संदर्भित करता है - "तब वह [यानी जकरिया] अपने अभयारण्य / पूजा के स्थान से अपने लोगों के पास आया" - कुछ मिहराब पर या उसके ऊपर लिखा गया है।


title: मिहराब

text: आज, मिहराब आकार में भिन्न होता है, आमतौर पर सजाया जाता है और अक्सर मिहराब के रास्ते या मक्का के पारित होने के लिए डिज़ाइन किया गया है।


title: मिहराब

text: असाधारण मामलों में, मिहराब क्यूबाला दिशा का पालन नहीं करता है। एक उदाहरण कॉर्डोबा, स्पेन का मेज़क्विटा है जो दक्षिणपूर्व की बजाय दक्षिण को इंगित करता है। प्रस्तावित स्पष्टीकरणों में, पुराने रोमन कार्डो स्ट्रीट के स्थानीयकरण के अलावा मेज़क्विटा के पुराने मंदिर के अलावा स्थानीयकरण भी किया गया है।


title: मिहराब

text: एक और मस्जिद अल-क़िबलायत, या दो क़िब्लास की मस्जिद है। यही वह जगह है जहां पैगंबर मुहम्मद को यरूशलेम से मक्का तक प्रार्थना (क्यूबाला) की दिशा बदलने के लिए आदेश मिला, इस प्रकार दो प्रार्थना निचोड़ हैं। 21 वीं शताब्दी में मस्जिद का पुनर्निर्मित किया गया था, और यरूशलेम का सामना करने वाली पुरानी प्रार्थना जगह हटा दी गई थी, और मक्का का सामना करने वाला व्यक्ति छोड़ दिया गया था।


title: झिझिया

text: झिझिया मिथिला का एक प्रमुख लोक नृत्य है। दुर्गा पूजा के मौके पर इस नृत्य में लड़कियां बढ़ चढ़ कर हिस्सा लेती है। इस नृत्य में कुवारीं लड़कियां अपने सिर पर जलते दिए एवं छिद्र वाली घड़ा को लेकर नाचती हैं।


title: गंडिकोटा

text: गंडिकोटा भारत के आंध्र प्रदेश, कडपा जिले के जम्मलामडुगु से 15 किलोमीटर दूर पेन्नेरु नदी के दाहिने किनारे पर एक गांव है। गंडिकोटा कम्मा राजाओं का गढ़ माना जाता है जिन्होंने इस किले पर लगभग 300 वर्षों तक शासन किया था। गंडिकोटा पर शक्तिशाली तेलुगू राजवंश का शासन था, पेम्मासानी कम्मा राजवंश को गंडिकोटा कम्मा भी कहा जाता था, और यह देश के सबसे प्रमुख किलों में से एक था।


title: गंडिकोटा

text: गंडिकोटा के किले ने 'कण्ठ' के कारण अपना नाम हासिल किया (तेलुगू में इसे 'गंडी' कहा जाता है), एर्रामला पहाड़ियों के बीच गठित है, जिसे गंडिकोटा पहाड़ियां और पेनार नदी भी कहा जाता है जो इसकी निचले हिस्से से बहती है, इसकी चौड़ाई केवल 300 फीट पर सिमट गयी है। (इस नदी का चित्र देखें)। सुंदर परिदृश्य और जंगलों के बीच स्थित, यह विशाल प्राकृतिक संसाधनों के साथ संपन्न है।


title: गंडिकोटा

text: गंडिकोटा क्षेत्र की पहली पहचान 1123 ई में बोम्मनापल्ली गांव के कपा राजा द्वारा की गयी, जो कल्याण के पश्चिमी चालुक्यन राजा अहवामल्ला सोमेश्वर प्रथम के अधीनस्थ थे।


title: गंडिकोटा

text: पेममसानी नायक के उद्भव से पहले गांव को मिक्किलीनेनी नायक द्वारा कुछ समय तक शासन किया गया था। हाल ही में, मैदुकुरु स्थित इतिहासकार ओबुल रेड्डी ने गंडिकोटा किले के इतिहास पर एक तांबा प्लेट शिलालेख की खोज की। शिलालेख 16 वीं शताब्दी का बताया जाता जाता है।


title: गंडिकोटा

text: माना जाता है कि वेमना, प्रसिद्ध तेलुगू कवि, कडपा जिले के मूल निवासी थे और यह भी माना जाता था कि वे थोड़ी अवधि के लिए गंडिकोटा क्षेत्र में रहे थे।


title: गंडिकोटा

text: किले में दो प्राचीन मंदिर हैं, जो माधव और रंगनाथ को समर्पित हैं। वे खंडहर की हालत में हैं और किला क्षेत्र पुराना होजाने की वजह से शिधिलावस्थ और मलबे के चरणों में कई प्राचीन संरचनाओं से भरा है। एक गोल रूप का बड़ा धान्यगारी कमरा और उसका छत गार्ड के क्वार्टर के रूप में उपयोग किया जाता है। निकटतम जामिया मस्जिद के दो मीनार हैं। किले के क्षेत्र में हर साल एक सांस्कृतिक त्योहार आयोजित किया जाता है।


title: गंडिकोटा

text: किले में अन्य संरचनाओं में, एक और बड़ी ग्रैनरी, भांडागार, एक खूबसूरत 'कबूतर टावर' शामिल है जिसमें बड़ी बड़ी खिड़कियाँ सजी हैं, और कुछ कुओं के साथ ईंटों द्वारा निर्मित एक व्यापक महल शामिल है। किले में एक पुराना तोप खाना है। रायालाचेरुवु तालाब है जो उसके खूबसूरत झरनों से जुडा है, नीम्बू और केले के बाग़ भी है। ऐसा कहा जाता है कि यह 'तालाब' जामिया मस्जिद में एक फव्वारे से पाइप से जुड़ा हुआ था, जिसमें उसके निशान अभी भी देखे जा सकते हैं।


title: गंडिकोटा

text: अन्य बगीचे और झरने हैं। किले के बाहर 'नागजारी' के पास एक चटान पर शिलालेख है, जो मंदिर में दो बागों का उपहार लिखा हुआ है। पनेररू के तट पर, पहाड़ियों के नीचे झरने के साथ 'पारेबाग' नामक एक बगीचा भी है।


title: गंडिकोटा

text: निकटतम रेलवे स्टेशन कडपा जिले में मुद्दनूरु (रेलवे कोड: एमओओ) 26 किमी दूर है। गूटी जंक्शन से ट्रेनों की आवाजाही है।


title: गंडिकोटा

text: निकटतम शहर जम्मलमडुगु है। जम्मलमडुगु ओल्ड बस स्टैंड (गांधी मूर्ति जंक्शन) से गंडिकोटा तक बसें उपलब्ध हैं।


title: गंडिकोटा

text: किले के अंदर पैदल चलने के अलावा परिवहन का कोई साधन नहीं है। किला क्षेत्र बहुत बड़ा है इसलिए गाइड की सेवा लेना ठीक रहेगा। घाटी के माध्यम से एक अच्छी डाउनहिल ट्रेक है जो नदी के किनारे जाता है। एक बांध अपस्ट्रीम (गंडिकोटा बांध) और एक बांध डाउनस्ट्रीम (मैलावरम बांध) है।


title: गंडिकोटा

text: नवंबर 2015 में आंध्र प्रदेश के मुख्यमंत्री एन चंद्रबाबू नायडू ने आंध्र प्रदेश के अगले प्रमुख पर्यटक केंद्र के रूप में गंडिकोटा को विकसित करने की योजना का हवाला दिया।


title: उत्तर-दक्षिण विभाजन

text: उत्तर-दक्षिण विभाजन (North–South divide) से आशय विश्व के देशों में सामाजिक-आर्थिक तथा राजनैतिक दृष्टि से बहुत बड़ा अन्तर होने से है। सामान्यतः 'उत्तर' के अन्तर्गत यूएसए, कनाडा, यूरोप, एशिया के विकसित देश (जापान, हाँगकांग, सिंगापुर, दक्षिण कोरिया, ताइवान) सहित आस्ट्रेलिया और न्यूजीलैण्ड आते हैं। विश्व का शेष भूभाग, 'दक्षिण' कहलाता है।


title: टेड्रोस एडहानॉम

text: ट्रेडोस एडहानाम को विश्व स्वास्थ्य संगठन के सभी सदस्य देशों की मान्यता के बाद WHO का अंतरराष्ट्रीय महानिदेशक बनाया गया है। मूलतः यूटोपिया के चिकित्सक डॉ ट्रेडोस पर कोरोना वैश्विक महामारी के दौरान कई गंभीर आरोप लग चुके हैं। मसलन, सबसे बड़ा आरोप ये है कि डॉ ट्रेडोस ने चीन की कठपुतली के रूप में काम करते हुए कोरोना वायरस की भयावहता को विश्व जगत से छिपाए रखा। इस घटना की जानकारी होने के बाद अमेरिका ने WHO की न सिर्फ फंडिंग रोक दी, बल्कि 1 माह में जवाब मांगा है और ऐसा न करने पर ये हर तरह की वित्तीय सहायता हमेशा के लिए रोक देने के साथ ही WHO की सदस्यता से भी इस्तीफा देना की धमकी दी है।


title: हस्तशिल्पकार

text: हस्तशिल्पकार या हस्तशिल्पी या दस्तकार (artisan) ऐसे व्यक्तियों को कहते हैं जो अपने हाँथों के कौशल से सजावट की चीजें या अन्य चीजें बनाते हैं। हस्तशिल्पी अन्य चीजों सहित लकड़ी की वस्तुएं, वस्त्र, आभूषण, खिलौने, घरेलू सामान, एवं औजार आदि बनाते हैं।


title: भाट

text: पूर्वी सरयूपार क्षेत्र तथा बिहार के मध्य पश्चिमी भाग मे मिलने वाली चूना-प्रधान कलोढ मिट्टी को भाट के नाम से जाना जाता हैं। इस मिट्टी में चूना-पदार्थों के साथ-साथ जैव पदार्थों तथा नाइट्रोजन की भी अधिकता होती हैं।


title: सेंगर नदी

text: सेंगर नदी ( Sengar River) भारत के उत्तर प्रदेश राज्य में बहने वाली एक नदी है। यह यमुना नदी की एक उपनदी है। इसका कुल मार्ग 304 किमी है।


title: सेंगर नदी

text: सेंगर नदी अलीगढ़ ज़िले में एक झील में उत्पन्न होती है और फिर इटावा ज़िले, मैनपुरी ज़िले और कानपुर देहात ज़िले से बहती है। कानपुर ज़िले में चपरघटा के समीप यह यमुना नदी में उत्तर दिशा से आकर विलय हो जाती है।


title: ब्रजेश पाठक

text: ब्रजेश पाठक (जन्म 25 जून 1964) एक भारतीय राजनीतिज्ञ और 18वीं उत्तर प्रदेश की विधान सभा के सदस्य हैं, वर्तमान में वे उत्तर प्रदेश सरकार में उप मुख्यमंत्री और विधान, न्याय, ग्रामीण इंजीनियरिंग सेवा के कैबिनेट मंत्री के रूप में कार्यरत हैं। वह 2004 से 2009 तक उन्नाव के पूर्व संसद सदस्य भी रह चुके हैं।


title: ब्रजेश पाठक

text: वह 2022 के राज्य विधानसभा चुनाव जीतने के बाद लखनऊ कंटोनमेंट निर्वाचन क्षेत्र से विधानसभा के सदस्य हैं।


title: ब्रजेश पाठक

text: पाठक का जन्म 25 जून 1964 को उत्तर प्रदेश के हरदोई जिले के मल्लावां में सुरेश पाठक के घर हुआ था। वह पेशे से वकील हैं। उन्होंने लखनऊ विश्वविद्यालय से कानून में स्नातक (एलएलबी) की डिग्री प्राप्त की।


title: ब्रजेश पाठक

text: 2004 में, पाठक को बहुजन समाज पार्टी (बसपा) के लिए काम करने के लिए कहा गया और वह संसद सदस्य बने। अगले कुछ वर्षों में उन्हें संपूर्ण उत्तर प्रदेश के लिए पार्टी की गतिविधियों के आयोजन की जिम्मेदारी सौंपी गई।


title: ब्रजेश पाठक

text: वह लखनऊ में भारतीय जनता पार्टी के राष्ट्रीय अध्यक्ष अमित शाह और केंद्रीय मंत्री महेश शर्मा की उपस्थिति में शामिल हुए। 17वीं उत्तर प्रदेश की विधान सभा (2017) के चुनावों में, वे उत्तर प्रदेश में लखनऊ जिले के लखनऊ मध्य से विधान सभा (एमएलए) के सदस्य चुने गए। उन्होंने अपने निकटतम प्रतिद्वंद्वी समाजवादी पार्टी के उम्मीदवार रविदास मेहरोत्रा को 5,094 मतों के अंतर से हराया।इस सीट को जीतने के बाद, उन्हें उत्तर प्रदेश सरकार में कानून और न्याय का कैबिनेट मंत्री नियुक्त किया गया था।


title: ब्रजेश पाठक

text: 21 अगस्त 2019 को, योगी आदित्यनाथ के पहले कैबिनेट विस्तार के बाद, उनका मंत्रालय विभाग विधायी, न्याय, ग्रामीण इंजीनियरिंग सेवा मंत्री के रूप में बदल गया।25 मार्च 2022 को वे केशव प्रसाद मौर्य के साथ उत्तर प्रदेश के उप मुख्यमंत्री बने है।


title: लोक देवता

text: लोक देवता ऐसे देवता, राजा, सन्त, प्रसिद्ध या ऐतिहासिक व्यक्ति हैं जिनकी किसी क्षेत्र विशेष में मान्यता है। लेकिन पूरे भारत में वे ठीक से नहीं जाने जाते हैं।


title: राष्ट्रपति निवास

text: यह पहले भारत के ब्रिटिश वायसराय का निवास हुआ करता था। ये निवास ब्रिटिश आर्किटेक्ट हेनरी इरविन द्वारा डिजाइन किया गया था और लॉर्ड डफरिन के शासनकाल के दौरान एलिजाबेथन शैली में बनाया गया था। इसका निर्माण १८८० में शुरू हुआ और १८८८ में पूरा हुआ। लॉर्ड डफरिन ने २३ जुलाई १८८८ को वाईसरिगल लॉज में निवास शुरू किया।


title: राष्ट्रपति निवास

text: ब्रिटिश काल में शिमला ग्रीष्मकालीन राजधानी थी और ये निवास तब कई महत्वपूर्ण घटनाओं का साक्षी रहा है। शिमला सम्मेलन १९४५ यहाँ हुआ था और १९४७ में भारत के विभाजन का निर्णय भी यही लिया गया था।


title: राष्ट्रपति निवास

text: स्वतंत्रता के बाद, वाईसरिगल लॉज भारत सरकार के कब्जे में आया। इसे राष्ट्रपति निवास का नाम दिया गया और राष्ट्रपति का ग्रीष्मकालीन निवास बना। लेकिन ग्रीष्मकालीन घर शायद ही कभी इस्तेमाल किया गया था इसलिए यह राष्ट्रपति सर्वपल्ली राधाकृष्णन द्वारा इंडियन इंस्टीट्यूट ऑफ एडवांस्ड स्टडी के लिए दान किया गया।


title: अश्विनी कलसेकर

text: अश्विनी कलसेकर (अंग्रेजी :Ashwini Kalsekar) एक भारतीय फ़िल्म तथा धारावाहिक अभिनेत्री है। इन्होंने अधिकतर टेलीविज़न धारावाहिकों में ही अभिनय किया है।


title: गोनेर

text: गोनेर राजस्थान के सांगानेर तहसील एवं बगरु विधानसभा क्षेत्र में स्थित एक कस्बा है जो जयपुर से लगभग 18 किलोमीटर दूर दक्षिण दिशा में स्थित है। यह 'जयपुर का वृंदावन' के नाम से प्रसिद्ध धार्मिक एवं शैक्षणिक नगरी है। एक ओर जहां प्रसिद्ध ऐतिहासिक मंदिर स्थित है वहीं दूसरी और यहां राज्य स्तरीय एवं जिला स्तरीय शैक्षणिक संस्थान स्थित हैं।


title: गोनेर

text: यहां गोनेर में ही देश मेंं सर्वप्रथम राज्य क्रीड़ा परिषद ने 1966 मेंं ग्रामीण खेलों का आयोजन किया था।


title: गोनेर

text: वाया- अजमेरी गेट, रामबाग, दुर्गापुरा, सांगानेर, कुम्भा मार्ग, सीतापुरा, महात्मा गांधी अस्पताल, विधानी


title: अश्क़ाबाद

text: अश्गाबात (तुर्कमेन: Aşgabat; Ашгабат, ɑʃʁɑˈbɑt, फ़ारसी: عشق آباد), जिसे पहले १९१९ से १९२७ के बीच पोलटोरॉस्क (रूसी: Полтора́цк ) कहा जाता था, तुर्कमेनिस्तान की राजधानी और इसका सबसे बड़ा शहर है। यह मध्य एशिया में काराकुम रेगिस्तान और कोपेत दाग़ के पर्वतमाला के बीच स्थित है। यह ईरान-तुर्कमेनिस्तान सीमा के पास स्थित है।


title: अश्क़ाबाद

text: इस शहर को १८८१ में एक अहल तेके आदिवासी गाँव के तौर पर तबाह कर दिया गया था, और इसे १९२४ में तुर्कमेन सोवियत समाजवादी गणराज्य की राजधानी बना दी गई थी। शहर का ज़्यादातर हिस्सा १९४८ अश्गाबात भूकंप में तबाह हो गया था, पर इसे काफी हद तक सपरमुरात नियाज़ोव के "वाइट सिटी" शहरी नवीनीकरण आयोजन के दौरान फिर से बनाया गया है, जिसके चलते स्मरणार्थी इमारत को कीमती सफ़ेद संगमरमर से ढक गए। सोवियत युग का काराकुम नहर शहर के बीच से गुज़रता है, और आमू दरिया के पानी को पश्चिम से पूर्व की तरफ ले जाता है। २०१९ से इस शहर को दुनिया में सबसे ऊँचे जीवन यापन की लागत वाले जगहों में से एक के तौर पर जाना जाता है, जो ज़्यादातर तुर्कमेनिस्तान के मुद्रास्फीति और आयात के मुश्किलों के चलते हुआ है।


title: अश्क़ाबाद

text: अश्गाबात को तुर्कमेन में "Aşgabat", १९७९ से १९९१ तक रूसी में (रूसी: Ашхабад, "Ashkhabad"), और फ़ारसी में "Ešq-ābād" (عشق‌آباد) कहा जाता है। १९९१ से पहले, इस शहर का नाम आम तौर पर अंग्रेजी में अशख़ाबाद के रूप में लिखा जाता था, जो रूसी रूप का एक लिप्यंतरण था। इसका अशख़ाबात और अश्गाबाद के रूप में भी उच्चारण किया गया है। १९१९ से १९२७ तक इस शहर का नाम एक स्थानीय क्रांतिकारी पावेल गैरासिमोविक पोलटोरस्की के ऊपर पोलटोरॉस्क था। हालाँकि ऐसा माना जाता है कि इस नाम का सच में मतलब आधुनिक फ़ारसी में "प्यार का शहर" या "भक्ति का शहर" है, पर ऐसा भी हो सकता है कि इस नाम को लोक व्युत्पत्ति के ज़रिये बदल दिया गया है।


title: अश्क़ाबाद

text: अश्गाबात रेशम मार्ग पर एक शहर कुंजिकला के खंडहर पर बसा है, जिसे पहली बार दूसरी शताब्दी ई.पु. में एक शराब बनाने वाले गाँव के तौर पर देखा गया था और यह पहले शताब्दी ई.पु. में एक भूकंप (१९४८ अश्गाबात भूकंप के एक अग्रगामी) के चलते तबाह हो गया था। कुंजिकला को रेशम मार्ग पर बने फायदेमंद जगह के चलते फिर बनाया गया, और यह मंगोल द्वारा फिर तबाह कर दिए जाने तक ऐसे ही सँवरता रहा। उसके बाद यह एक छोटे गाँव के रूप में ज़िंदा रहा और फिर उन्नीसवीं सदी में रूसियों ने इस पर कब्ज़ा कर लिया। कोसी, शहर के पास वाला एक उपनगर, जो २०१३ साल में शहर के अंदर शामिल हो गया था, राजधानी निसा को बचाने के लिए पार्थियाईयों द्वारा बनाए गए महल की जगह हो सकती है, जो १९७० युग और २०२० जैसे हाल ही के समय में खोजे गए मिट्टी के बर्तनों और दूसरे कलाकृतियों पर आधारित है।


title: अश्क़ाबाद

text: जीयोप टेप की लड़ाई तक फ़ारस का हिस्सा रहा अश्क़ाबाद, अखल संधि की शर्तों के तहत रूसी साम्राज्य को सौंप दिया गया। शहर के ब्रिटिश-प्रभावित फ़ारस की सीमा के करीब होने के कारण रूस ने इस इलाके को विकसित किया, और 1881 से 1897 में जनसंख्या 2,500 से बढ़कर 19,400 (जिनमें से एक तिहाई फ़ारसी थे) हो गई। 1908 में, अश्क़ाबाद में पहली बहाई प्रार्थनाघर बनाया गया, 1948 के भूकंप में यह बुरी तरह से क्षतिग्रस्त हो गया और अंततः 1963 में इसे ध्वस्त कर दिया गया। तुर्कमेनिस्तान में बहाई आस्था के समुदाय के काफी लोग अश्क़ाबाद में रहते हैं।


title: अश्क़ाबाद

text: अश्क़ाबाद में सोवियत शासन दिसंबर 1917 में स्थापित हुआ। 1919 में, तुर्कस्तान स्वायत्त सोवियत समाजवादी गणराज्य के राष्ट्रीय अर्थव्यवस्था के सोवियत संघ के अध्यक्ष पावेल पोल्टरोरस्की के नाम पर, शहर का नाम बदलकर पोल्टोरात्स्क (पोलोरार्स्क) रख दिया गया। जब तुर्कमेन एसएसआर 1924 में स्थापित किया गया, पोल्टरेट्सक को उसकी राजधानी बनाई गई। 1927 में मूल नाम ("अश्खाबाद" के रूप में) पुनर्स्थापित किया गया।


title: अश्क़ाबाद

text: तुर्कमेनिस्तान के ज़्यादातर वासी संजातीय तुर्कमेन हैं और नापने योग्य उज़बेक और रूसियाँ की अल्पसंख्याएँ भी मौजूद हैं। और भी छोटे अल्पसंख्याएँ हैं कज़ाखों, तातारों, यूक्रेनियन, कुर्द (कोपेत दाग़ पर्वत के रहने वाले), आर्मीनियाई, अज़ेरि, बलोचों और पठानों की है। तुर्कमेनिस्तान में संजातीय रूसियों की संख्या १९३९ में १८.६% से १९८९ में ९.५% तक काम हो गई। २०१२ में यह बात निश्चित हो चुकी थी कि कई कारणों के चलते तुर्कमेनिस्तान की जनसंख्या काम होती जा रही है और यह पहले अंदाजा लगाए ५० लाख से कम है। तुर्कमेनिस्तान के वासिओं को तुर्कमेनिस्तानी कहा जाता है।


title: अश्क़ाबाद

text: दक्षिण में लगभग 25 किलोमीटर (16 मील) पर कोपेत दाग़ पर्वत श्रृंखला है, और उत्तरी सीमा पर काराकुम रेगिस्तान है, इस वजह से अश्क़ाबाद में गर्म, शुष्क ग्रीष्मकाल और ठंड़े, छोटी सर्दियों के साथ एक शुष्क रेगिस्तान जलवायु है। जुलाई में औसत उच्च तापमान 38.3 डिग्री सेल्सियस (100.9 डिग्री फ़ारेनहाइट) होता है। गर्मियों में रात का समय प्राय: गर्म होता हैं, जुलाई में औसत न्यूनतम तापमान 23.8 डिग्री सेल्सियस (75 डिग्री फ़ारेनहाइट) होता है। औसत जनवरी में उच्च तापमान 8.6 डिग्री सेल्सियस (47.5 डिग्री फारेनहाइट) होता है, और औसत निम्न तापमान -0.4 डिग्री सेल्सियस (31.3 डिग्री फारेनहाइट) होता है। अशगबत में सबसे उच्च तापमान 47.2 डिग्री सेल्सियस (117 डिग्री फ़ारेनहाइट), जून 2015 में दर्ज किया गया था। जनवरी 1969 में -24.1 डिग्री सेल्सियस (-11 डिग्री फ़ारेनहाइट) का सबसे कम तापमान दर्ज किया गया था। क्षेत्र में कभी-कभार हिमपात भी देखने को मिलता है। वार्षिक वर्षा केवल 201 मिलीमीटर (7.91 इंच) होती है; जोकि अधिकतर मार्च और अप्रैल के महीनों में होती है।


title: अश्क़ाबाद

text: यहाँ के मुख्य उद्योग सूती वस्त्र और धातु कला हैं। यह ट्रांस-कैस्पियन रेलवे का एक मुख्य स्टेशन है। अश्क़ाबाद में रोजगार का एक बड़ा प्रतिशत राज्य संस्थानों द्वारा प्रदान किया जाता है; जैसे कि मंत्रालयों, अधोमुखी, और तुर्कमेनिस्तान सरकार के अन्य प्रशासनिक निकाय अपने विदेशी देशों के दूतावासों में राजनयिक या क्लर्क के रूप में काम करने वाले कई विदेशी नागरिक भी हैं। मध्य एशिया और फारस की खाड़ी के बीच माल के परिवहन को सुविधाजनक बनाने के लिए अंतर्राष्ट्रीय परिवहन और पारगमन गलियारे बनाने के लिए, भारत, ओमान, ईरान, तुर्कमेनिस्तान, उजबेकिस्तान और कजाकिस्तान के बीच हुआ समझोता, अश्क़ाबाद के नाम पर ही, "अश्क़ाबाद समझौता" रखा गया है।


title: किन्नर अखाड़ा

text: किन्नर अखाड़ा हिजड़ा समुदाय द्वारा 2018 में स्थापित एक अखाड़ा (हिंदू धार्मिक आदेश) है। यह जूना अखाडा (श्री पंचदशनाम जूना अखाड़ा) के अधीन है। संगठन ने 2019 कुंभ मेले में अपना प्रदर्शन किया। संगठन हिंदू धर्म और एलजीबीटी विषयों की चर्चा को बढ़ावा देता है।


title: किन्नर अखाड़ा

text: संगठन के नेताओं में से एक, पवित्रा निंबोराकर ने कहा, संगठन की स्थापना से उनके आदेश के सदस्यों के लिए अधिक सम्मान आया।


title: किन्नर अखाड़ा

text: सितंबर 2018 में भारत के सर्वोच्च न्यायालय ने एक फैसला सुनाया, जो भारतीय दंड संहिता की धारा 377 के संबंध में LGBT + समुदाय के अनुकूल था। उस निर्णय के संदर्भ में, त्रिपाठी ने उस महीने एक घोषणा की कि संगठन 2019 के कुंभ मेले में भाग लेगा। [r]


title: किन्नर अखाड़ा

text: 2019 कुंभ मेला पहला मेला था जहां ट्रांसजेंडर समुदाय ने एक संगठन के रूप में भाग लिया। []] 2019 में कुंभ मेले में संगठन ने नाटक, संगीत, नृत्य और पेंटिंग सहित विभिन्न कलाओं को प्रस्तुत किया और प्रदर्शन किया।


title: ईश सोढ़ी

text: इन्द्रबीर सिंह "ईश सोढ़ी" () (जन्म ३१ अक्टूबर १९९२) एक न्यूजीलैंड क्रिकेट टीम के खिलाड़ी है और "नॉर्थरन डिस्ट्रिक्ट" के लिए घरेलू क्रिकेट खेलते हैं। इन्होंने अपने टेस्ट क्रिकेट की शुरुआत २०१३ में बांग्लादेश क्रिकेट टीम के खिलाफ की थी जबकि एक दिवसीय अंतर्राष्ट्रीय क्रिकेट कैरियर की शुरुआत ०२ अगस्त २०१५ को ज़िम्बाब्वे क्रिकेट टीम के खिलाफ की थी ,ये मुख्य रूप से स्पिन गेंदबाजी की भूमिका निभाते है।


title: रूस में बौद्ध धर्म

text: रूस में बौद्ध धर्म के 20,00,000 अनुयायि है, जो कुल संघीय आबादी के 1.4% है। ईसाई एवं इस्लाम के बाद यह रूस का तिसरा सबसे बड़ा धर्म है। विशेष रूप से यह तिब्बती वज्रयान सम्प्रदाय से मौजूद है। यह रूस में कुछ तुर्की और मंगोलिक जातियों (कालमिक बुर्यात और तूवान) का पारंपरिक धर्म है। बौद्ध धर्म तूवा की कुल जनसंख्या में 62%, कालमिकिया की जनसंख्या में 38% और बुर्यातिया की कुल जनसंख्या में 20% है। अन्य सर्वेक्षण के अनुसार कालमिकिया में 50% बौद्ध जनसंख्या है। कालमिकिया में अभी 22 बौद्ध विहार है, तूवा में करीब 16 और बुर्यातिया में 30 से भी ज्यादा विहार है। रूस के सभी बड़े शहरों में कई बौद्ध केन्द्र शुरू किए गये हैं।


title: रूस में बौद्ध धर्म

text: ऐतिहासिक रूप से बौद्ध धर्म 17 वीं सदी में रूसी भूमि में बाइकाल क्षेत्र के बुर्यात समुदायों में फैल गया। बौद्ध धर्म रूस के पारंपरिक धर्म, कानूनी तौर पर रूस के ऐतिहासिक विरासत का एक हिस्से के रूप में माना जाता है। [3] बौद्ध धर्म बुर्यातिया, कालमिकिया और तूवा के ऐतिहासिक मठ परंपराओं इसके अलावा कई धर्मान्तरित रूसी जातीयों में अब रूस भर में व्यापक है। [4]


title: रूस में बौद्ध धर्म

text: रूस में बौद्ध धर्म का मुख्य रूप से अल्पसंख्यकों के रूप में अन्य तिब्बती स्कूलों के साथ, तिब्बती बौद्ध धर्म का गेलुक्पा स्कूल है। [5] हालांकि तिब्बती बौद्ध धर्म सबसे अधिक तिब्बत के साथ जुड़ा हुआ है, यह मंगोलिया के माध्यम से रूस में फैला है।


title: रूस में बौद्ध धर्म

text: 17 वीं सदी में, तिब्बती बौद्ध धर्म उत्तर में मंगोलिया से बाइकाल क्षेत्र (रूस) के बुर्यात समुदायों में फैल गया। दूसरी बौद्ध लहर तिब्बत से सीधे आ गई। मंगोल और मनचर्च्स के प्रभाव को कमजोर करने के लिए लक्ष्य से इस क्षेत्र में, ज़ार ने उन्हें बुर्याती बौद्ध धर्म के नेताओं के रूप में स्वीकार करने के लिए Gusinoozersk Datsan की Priors पर Bandido Khambo लामा के खिताब से सम्मानित किया गया। इस प्रकार, बुर्यात परंपरा मंगोलियाई चर्च के आधिकारिक तौर पर स्वतंत्र हुआ। 1741 में, महारानी एलिजाबेथ का एक फरमान है कि, बुर्यातिया में लामावादी विश्वास मान्यता प्राप्त है और 150 लामाओं के साथ 11 मठों (datsans) के स्थापना का अधिकृत फरमान जारी किया। रूस में यह बौद्ध धर्म के सरकारी मान्यता की तिथि मानी जाती है।


title: सुतीक्ष्ण

text: सुतीक्ष्ण हिंदुओं के एक ऋषि थे। वनवास के दौरान प्रभु श्री राम इनके आश्रम मे रुके थे। सुतीक्ष्ण भक्त ऋषि अगस्त्य के शिष्य थे और ऋषि अगस्त्य के आश्रम में ही रहते थे और शिक्षा ग्रहण करते थे मगर अध्यन में कमजोर थे उन्हें शिक्षा से ज्यादा अच्छा गाय चराना लगता था क्योंकि बहुत भोले थे और साफ मन के थे मगर गुरु भक्ति उनके मन में कुट कूट के भरी हुई थी सुतीक्ष्ण भक्त की कथा


title: कृत्रिम तंत्रिका नेटवर्क

text: कृत्रिम तंत्रिका नेटवर्क जिसे आम तौर "न्यूरल नेटवर्क" भी कहा जाता है एक गणितीय मॉडल है। यह मॉडल जैविक तंत्रिका नेटवर्क की संरचना एवं कार्यविधि का अनुसरण करता है। अधिकतर मामलों में कृत्रिम तंत्रिका नेटवर्क अपना स्वरूप विभिन्न सूचनाओं को विश्लेषित कर निरंतर परिवर्तित करता रहता है। तंत्रिका नेटवर्क अरैखिक सांख्यिकीय सूचना मॉडलिंग (non-linear statistical data modeling) का एक उपकरण है। इस मॉडल का उपयोग कर जटिल डेटा (Data) विश्लेषण किया जा सकता है।


title: नीति टेलर

text: नीति टेलर (जन्म ८ नवम्बर, १९९४) एक भारतीय टेलीविज़न अभिनेत्री हैं। उन्होंने विभिन्न टेलीविज़न धारावाहिकों में काम किया, परन्तु उन्हें सबसे ज्यादा लोकप्रियता एमटीवी के युवा शो "कैसी ये यारियाँ" से मिली।


title: नीति टेलर

text: टेलर का जन्म ८ नवम्बर, १९९४ को गुरुग्राम में संदीप टेलर के घर हुआ था। इनके पिता गुजराती हिन्दू एवं माता बंगाली ईसाई हैं। उन्होंने अपनी स्कूली शिक्षा लोरेटो कान्वेंट स्कूल दिल्ली से की और बी॰ए॰ (समाजशास्त्र) की डिग्री सोफिया महिला महाविद्यालय से प्राप्त किया है। वह हमेशा से एक अध्यापन के क्षेत्र में जाना चाहती थीं, परन्तु फिर वह अभिनय के क्षेत्र में आ गयीं। उन्होंने अपने करियर की शुरुआत "प्यार का बंधन" धारावाहिक से किया था।


title: नीति टेलर

text: १३ अगस्त २०१९ को नीति ने अपने बॉयफ्रेंड परीक्षित बावा से सगाई कर ली। उन्होंने 13 अगस्त 2020 को शादी की।


title: नीति टेलर

text: २००९ में टेलर ने "प्यार का बंधन" से अपने करिए की शुरुआत की। इसके बाद उन्हें "गुलाल", "बड़े अच्छे लगते हैं", में देखा गया साथ में "कैसी ये यारिया", "ये हैं आशिकी", "वेबड"।


title: नीति टेलर

text: उनका सबसे बड़ा ब्रेक एम टीवी का युवा शो "कैसी ये यारिया" था इस शो में "पार्थ" के साथ उनकी जोड़ी को बहुत सराहा गया और उन्होंने बहुत लोकप्रियता बटोरी।


title: नीति टेलर

text: दिसम्बर, २०१५ में उन्हें एशियाई सेक्सिएस्ट वीमेन की लिस्ट में १५ वा स्थान मिला और सभी नए सदस्यों में पहला।


title: गढ़

text: गढ़ (castle) ऐसा स्थापत्य होता है जिसमें किलाबन्दी करी गई हो जिस से उसपर आक्रमण करना या उसपर कब्ज़ा करना कठिन हो। यह अक्सर मध्यकाल में एशिया और यूरोप में बनाए जाते थे और इनमें शाही परिवार, कुलीनवर्ग के परिवार या सैन्य बलों का निवास स्थान हुआ करता था। महल और गढ़ में यह अन्तर है कि महलों में उनकी रक्षा के लिए किलाबन्दी नहीं होती थी और किलों और गढं में यह है कि किलों की प्राथमिक भूमिका निवास स्थल की नहीं थी। फिर भी किलों को अक्सर गढ़ कह दिया जाता है। गढ़ों की किलाबन्दियों में खंदक जैसी कई रक्षा-प्रणालियाँ मिलती हैं।


title: ऐजो यौगिक

text: ऐज़ो यौगिक (Azo compounds) ऐसे कार्बनिक यौगिक को कहते हैं जिसमें R-N=N-R' समूह हो जिसमें R और R' एरिल या एल्किल (aryl or alkyl) हो सकते हैं। 'ऐजो' शब्द फ्रांसीसी भाषा के 'एजोट' (azote) से आया है जिसका अर्थ नाइट्रोजन है।


title: ऐजो यौगिक

text: ऐज़ो-बेनज़ीन सबसे सरल ऐज़ो यौगिक है। यह नाइट्रोबेनज़ीन को जस्ता और क्षार, सोडियम पारद मिश्रधातु और तनु ऐलकोहल या क्षारीय स्टैनस हाइड्रॉक्साइड विलयन से अवकृत करने पर बनता है:


title: ऐजो यौगिक

text: तुल्य मात्रा के ऐरोमैटिक प्राइमरी ऐमिन और नाइट्रोसो यौगिक को सांद्र ऐसीटिक अम्ल के साथ गरम करने पर ऐज़ो यौगिक बनते हैं और पानी मुक्त होता है :


title: ऐजो यौगिक

text: ऐज़ो यौगिक अधिकांशत: डाइ ऐज़ोनियम लवण को प्राइमरी, सेकेंडरी और टर्शियरी ऐमिन, फ़ीनोल या फ़नोलिक एस्टर से जोड़कर बनाए जाते हैं। इस क्रिया में पहले डाइ-ऐज़ोनियम लवण प्राइमरी और सेकेंडरी ऐरोमैटिक ऐमिन से प्रतिक्रिया कर डाइ-ऐज़ोऐमिनो यौगिक बनाते हैं:


title: ऐजो यौगिक

text: डाइ-ऐज़ोऐमिनो यौगिक बनाने के लिए कम खनिज अम्ल की उपस्थिति में ऐनिलीन क्षार पर नाइट्रस अम्ल की अभिक्रिया कराई जाती है। डाइ-ऐज़ोऐमिनो यौगिक पीले रंग के मंद क्षारीय गुणवाले मणिभ यौगिक हैं जो अम्लों से संयोग करते हैं, परंतु ताँबा, चाँदी और पोटेसियम के लवण भी बनाते हैं जिनमें नाइट्रोजन से सबंद्ध यह हाइड्रोजन चल प्रकृति का होता है और यह एक नाइट्रोजन परमाणु से दूसरे नाइट्रोजन परमाणु पर जा सकता है। इसका प्रमाण यह है कि यदि फ़ीनोल ऐज़ोनियम लवण को टोल्यूडीन से जोड़ा जाए या टोलील डाइ-ऐज़ोनियम लवण को एनिलीन से जोड़ा जाए तो दोनों दशा में एक ही यौगिक बनता है, अन्यथा पहले संयोग में सूत्र (1) का यौगिक बनता और दूसरे संयोग में सूत्र (2) का यौगिक प्राप्त होता:


title: ऐजो यौगिक

text: वास्तविक बने यौगिक का सूत्र (1) होता है जिसमें अधिक धनीय कार्बनिक टोलील मूलक ऐमिनो समूह से संबद्ध होता है।


title: ऐजो यौगिक

text: कार्बनिक क्षार को हाइड्रोक्लोराइड के साथ गरम करने पर या अधिक खनिज अम्ल की उपस्थिति में डाइ-एज़ोऐमिनो यौगिक ऐमिनो-ऐज़ो यौगिक में परिवर्तित हो जाते हैं।